8 Sebab Anda Perlu Berbelanja Di LuLu Hypermarket!

Pernahkah anda terfikir bahawa akan wujud sebuah pasaraya yang menjual pelbagai keperluan seharian yang melengkapi kemahuan anda dan yang paling penting, halal. Kini anda tidak perlu risau lagi kerana LuLu Hypermarket yang sangat terkenal di seluruh dunia terutamanya di tanah Arab kini sudah pun berada di Malaysia.

Cawangan pertama yang dibuka kini terletak bersebelahan dengan Jakel Mall di Caps Square Kuala Lumpur, Jalan Munshi Abdullah. Apa yang pasti, kewujudan pasaraya ini sudah pun diketahui ramai malah sudah ada peminatnya yang tersendiri.

Mana orang tak jatuh hati, pelbagai kelebihan yang boleh anda dapatkan di LuLu Hypermarket. Jom kami kongsikan 8 sebab kenapa LuLu akan jadi pilihan utama anda selepas ini.

Jangan risau, LuLu sememangnya menjual 100% barangan Halal. Anda tidak perlu risaukan tentang bahagian makanan yang tidak halal lagi.

Malah LuLu Hypermarket juga adalah pasaraya pertama di Malaysia yang sentiasa mengekalkan kebersihan tahap tinggi pada setiap masa. Tak percaya? Anda kena datang dan saksikan sendiri.

Selain halal, kekuatan yang ada pada LuLu Hypermarket adalah di atas harga makanan yang murah dan mampu beli. Malah di laman sosial sudah ada yang menjadikan LuLu sebagai lokasi mereka untuk mendapatkan pelbagai barangan.

Medan selera adalah penting bagi sesebuah pasaraya dan bagi LuLu, terdapat pelbagai hidangan halal yang disediakan di medan selera di sini termasuklah dari Timur Tengah dan Kontinental. Nak makan di sana boleh, nak bungkus bawa balik pun tiada masalah.

Ha, ini juga merupakan antara salah satu tumpuan apabila berkunjung ke LuLu sebab di bahagian LuLu Roastery memamg banyak sungguh pilihan kacang panggang dan juga buah buahan kering dari seluruh dunia! Boleh jamin, siapa yang lalu di bahagian ni memang sangkut punya sebab aroma dia memang buat anda nak singgah dan beli sambil makan depan TV.

Ha, inilah antara sebab kenapa LuLu sentiasa jadi pilihan orang ramai, sebab mereka ada LuLu Celebrate. Apa yang anda boleh dapatkan di segmen ini adalah kain terbaik untuk nak buat saree, baju kurung sehinggalah ke pakaian Punjabi pun. Warna dan juga rekaan memang cantik cantik belaka.

Selain itu, sutera yang terdapat di LuLu diimport khas dari India. Malah untuk pengetahuan anda, kita sebenarnya boleh minta bantuan pendapat pada konsultan professional berpengalaman dalam mendapatkan hasil terbaik daripada fabrik pilihan kita.

Sebab apa kami kata anda boleh dapatkan pelbagai barangan? Contohnya di LuLu fashion Store, ada banyak pilihan pakaian untuk lelaki, wanita, kanak kanak daripada pelbagai jenama tanah air dan juga antarabangsa.

Manakala di bahagian LuLu Connect pula anda boleh dapatkan macam macam tawaran untuk gajet terbaru, barangan elektrik. Siap ada potongan harga mingguan di sini, memang jimat punya.

Ini bab paling best bila datang ke LuLu sebab parking dia percuma setiap hari Isnin hingga Jumaat bermula jam 6 petang, pada hujung minggu dan cuti umum jika anda berbelanja RM75 di LuLu.

Mempunyai 132 cawangan di seluruh dunia dan tidak lama lagi akan dibuka di Setia City Mall, Bangi Gateway, Johor Bahru dan juga Kelantan, ternyata jenama LuLu mendapat kepercayaan dari pengguna dari seluruh dunia termasuklah di Timur Tengah, Afrika Utara, India dan juga di Indonesia. Malah mereka juga dalam masa yang sama merancang untuk membuka satu cawangan di setiap negeri!

Bagi anda yang berminat untuk mengetahui dengan lebih lanjut mengenai LuLu Hypermarket, boleh lawat sendiri laman web mereka di www.luluhypermarket.com, Facebook, atau hubungi mereka di 017-644 4200.


Scha al-Yahya, Awal Ashaari Rancang Tambah Anak

Sejak melahirkan anak sulungnya, Lara Alana dua tahun lalu, Scha al-Yahya akui rindu untuk hamil lagi selepas melihat pembesaran anaknya yang kini mencecah usia dua tahun. Malah kerana rindukan saat proses kehamilannya dulu, Scha bersedia untuk tambah anak lagi.

“Sejujurnya, saya rindu untuk mengandung lagi. Saya rindu untuk menempuhi proses kehamilan. Walaupun saya menempuhi dugaan mencabar pada trimester pertama ketika mengandungkan Lara dahulu, saya berjaya menempuhinya dengan bantuan suami, Awal Ashaari”

“Saya bersedia untuk kembali hamil dan menempuhi proses sama sekali lagi. Selepas melihat sendiri Lara membesar depan mata dan menghampiri usia tiga tahun pada Julai ini, saya sendiri rasakan masih tidak puas untuk melihat proses pembesaran Lara,” katanya kepada Astro Gempak.

Selain itu, Scha menjelaskan, beliau dah suami ada merancang untuk menambah ahli keluarga mereka namun masih tidak pasti masa yang sesuai. Bak kata orang lebih ramai anak lebih meriah rumah. Semoga rezeki Scha dan Awal untuk menambah cahaya mata termakbul. (rkty/w)


Saharul Ridzwan Kurus Sebab Diet

Khabar angin dakwaan kononnya pelakon Saharul Ridzwan terkena buatan orang adalah tidak benar sama sekali. Perkara tersebut telah dinafikan aktor itu sendiri ketika bertemunya di majlis sidang media Drama Festival Kuala Lumpur(DFKL) 2017 petang kelmarin.

“Tak adalah benda-benda macam itu minta dijauhkan, kadang-kadang bila selalu sangat bercakap itu akan jadi satu doa. Jadi bagi saya apa yang terjadi adalah dugaan Allah dan maknanya kita perlu dekatkan diri pada Allah”

“Saya ada diet sikit dari 85kg ke 77kg dan sebab kurang rehat,” katanya yang menafikan terkena buatan orang.

Dalam pada itu, Saharul juga memberitahu bayi yang dikandung oleh isterinya itu sudah memasuki 5 bulan. Bagaimanapun, Saharul memberitahu belum mengetahui status jantina bayinya. Selain itu, dia turut mengalami alahan apabila mengidam ikan patin setelah melakukan penggambaran di sekitar Pahang.

“Isteri ada juga alahan apabila dia minta lepok durian. Saya pula nak makan ikan patin,” katanya yang akan mengerjakan umrah bersama isteri dalam beberapa minggu lagi. (rtky/h)


Ruhainies Bukan Playgirl, Mesra Demi Keserasian Berlakon

Pelakon Ruhainies menafikan bahawa dia seorang playgirl kerana sebelum ini pernah dikatakan bercinta dengan aktor kacak, dan dakwaan terbaru mengatakan kononnya dia sekarang ini sedang menjalinkan hubungan dengan seorang pelakon baru yang dikenali sebagai Asyraf Aley.

“Saya tak kisah kalau orang nak gosipkan saya dengan mana-mana artis. Buat masa sekarang to be honest saya tak bercinta dengan mana-mana artis pun. Mereka semua kawan baik saya,” katanya yang ditemui di majlis sidang media Drama Festival Kuala Lumpur, (DFKL) 2017.

Tambahnya lagi, dia berkawan dengan pelakon-pelakon lelaki itu hanyalah untuk mendapatkan keserasian dalam lakonan sahaja, tetapi mungkin orang menyangkakannya bercinta pula.

“Saya selesa bekerja dengan mereka semua, lagipun saya buat untuk dapatkan chemistry dalam lakonan tetapi taklah sampai bercinta. Kalau sudah bercinta, saya sendiri akan maklumkan bahawa dia kekasih saya. Buat masa sekarang saya tak bercinta dengan sesiapa pun,” katanya kepada Rotikaya.

Sementara itu, Ruhainies memberitahu akan mengerjakan umrah bersama keluarga pada penghujung bulan depan. (rtky/h)


"Saya, Dia dan Allah Tahu Apa Sebenarnya Yang Terjadi

Pelakon yang sedang meningkat naik, Janna Nick yang sebelum ini terpalit dengan kontroversi mengenai dakwaan kononnya dia enggan mengenakan pakaian seorang pereka fesyen tempatan, menyatakan dia tidak terkesan dengan kontroversi tersebut.

“Saya maafkan dia dan saya harap dia pun maafkan saya sebab industri ini kecil sebab pusing-pusing pun jumpa. Saya bukannya nak bersikap diva dan tidak mahu menghubunginya. Tapi saya, dia dan Allah tahu apa sebenarnya yang terjadi”

“Industri kita tidak besar mana, nanti akan berjumpa juga. Sebab itulah saya tak mahu panjangkan lagi. Tidak dinafikan kontroversi yang melanda sedikit sebanyak merosakkan nama saya. Tanggapan orang pada saya pun berubah”

“Tapi Alhamdulillah dari sudut tawaran berlakon, sokongan peminat tidak pernah berubah,” katanya kepada Rotikaya ketika ditemui di sidang media Drama Festival Kuala Lumpur 2017.

Dalam pada itu, Janna turut bersikap positif menangani kontroversi yang menimpa dirinya dan berusaha memperbaiki diri untuk memuaskan hati semua pihak.

“Tak kisahlah masalah itu datang dari mana, tapi saya tekad untuk memperbetulkan langkah. Kalau boleh saya mahu dihindari dari kontroversi-kontroversi sebegini kerana ia tidak membantu, bahkan merosakkan imej,” ujarnya lagi. (rtky/h)


"Rumah Tangga Kami Masih Kekal"

Walaupun angin bertiup kencang mengatakan rumah tangga Hanez Suraya sedang bergolak sehingga ada sumber mengatakan beliau menfailkan penceraian di mahkamah, Hanez menafikan perkara berkenaan. Jelasnya, perkahwinan yang dibina sejak dua tahun lalu itu masih bahagia.

“Tiada apa perlu dijelaskan atas apa yang terjadi. Sememangnya kami hanya manusia biasa yang tidak lari daripada melakukan kesilapan. Cuma, yang penting saya dan suami, kami masih bahagia bersama, tidak ada apa-apa yang berlaku. Alhamdulillah, rumah tangga kami masih kekal”

“Apa yang terjadi biarlah kami selesaikan, tidak perlu ada spekulasi yang menjadi tokok tambah daripada mana-mana pihak. Berdiam bukan bermaksud saya mengiyakan atau menafikan, cuma mengambil masa mencari ruang untuk menenangkan diri,” katanya kepada Berita Harian Online.

Dalam masa yang sama, Hanez turut memohon maaf terhadap tindakannya yang berdiam diri ketika gosip tersebut bertebaran di media sosial. Terdahulu, Hanez dikatakan telah menfailkan penceraian terhadap suaminya, Romie Razin. Namun beliau dikatakan tidak menghadirkan diri ke mahkamah pada hari perbicaraan dan hanya diwakili oleh peguamnya. (rkty/w)


Aiman Tino Tak Fikir Soal Cinta

Masih lagi belasan tahun umurnya, kemudian dikurniakan suara yang kena dengan hati jutaan peminat muzik tanah air, nama Aiman Tino kini meniti di bibir peminatnya terutama dari kalangan wanita malah jejaka ini mengakui cuba membalas sehabis baik teguran peminat di laman sosial.

BACA: Gaya Selebriti Di Karpet Merah Anugerah Juara Lagu Ke 31

“Kalau mereka bertanyakan soalan yang dilihat ‘berlebihan’, memang saya takkan membalasnya, malah saya abaikan saja mesej sebegitu. Namun, jika ada mesej patut saya balas, termasuk yang bertanyakan mengenai perkembangan atau aktiviti seni, saya akan berbuat demikian,” jelasnya kepada BH Online.

Sementara itu, ketika disoal tentang adakah wujud peminat yang mahu melamar dirinya, Aiman merasakan perkara tersebut bukanlah keutamaannya ketika ini selain mahu fokus kepada kerjayanya terlebih dahulu.

“Jauh lagi perjalanan saya sebelum memikirkan untuk bercinta atau berkahwin. Jadi, saya memang tidak pernah terfikir atau terlalu mengambil pusing soalan sebegitu,” jelasnya lagi. (rtky/s)


“Kena Jaga Badan, Suami Digilai Ramai Peminat Wanita”

Sebelum ini, Aeril Zafrel pernah diganggu wanita yang mendakwa ingin berkongsi kasih dengannya walaupun bergelar isteri kedua. Namun perkara itu dalam masa yang sama masih dalam pengetahuan isteri tercinta, Wawa Zainal.

Hebat bukan penangan ada suami kacak? Berkongsi cerita kepada Utusan Online, Wawa menyatakan bahawa mahu atau tidak, dia terpaksa pasang badan atau jaga badan kerana mengetahui bahawa peminat wanita gilakan suaminya itu.

“Memang saya nak kurus sebab sebagai selebriti kita kena jaga penampilan. Aeril setiap hari jumpa perempuan cantik, takutlah. Jadi, saya kena pasang badan untuk kekal cantik. Tapi sebenarnya, saya tidak cemburu pun”

“Mungkin saya kurang tidur sebab terlalu sibuk dengan kerjaya seni dan juga perniagaan. Anak-anak pun semakin lasak, jadi banyak bergerak,” jelasnya. Walau apa pun jawapan Wawa, golongan isteri pastinya faham perasaan tidak ingin berkongsi kasih, bukan?

Tapi Aeril sebelum ini juga menyatakan bahawa dia turut aktif membina badan demi isteri dan sebenarnya usaha itu juga adalah atas pujukan Wawa Zainal. Baguslah mahu sama cantik dan sado demi insan tercinta. (rtky/s)


Gambar Lisa Surihani Menanti Cahaya Mata Kedua

Apakah perkara yang lebih indah bagi seorang ibu selain daripada menanti kelahiran cahaya mata sendiri. Saat pertemuan dua jiwa yang dinanti selama 9 bulan pastinya adalah saat yang turut bermakna bagi seisi keluarga. Kini Lisa Surihani juga menantikan detik yang sama dan Yahaira Leanne pastinya akan bergelar kakak selepas ini.

Bagi para ibu, detik yang dirakam sepanjang proses hamil pastinya menyimpan memori yang tersendiri malah gambar gambar tersebutlah yang akan menyimpan pelbagai memori untuk diceritaka kembali kepada si anak sudah dewasa nanti.

Apa yang pasti, kelahiran cahaya mata kedua Lisa Surihani dan juga Yusry KRU ini bukan saja dinantikan pasangan ini malah para peminat juga tidak sabar sabar. Sama ada Lisa dan Yusry akan kerap berkongsikan gambar cahaya mata mereka selepas ini, itu belum pasti.

Boleh tahan aktif juga rupanya Lisa walaupun sarat mengandung. Apa pun, kami kongsikan beberapa keping gambar manis Lisa Surihani sebelum Yahaira dapat adik tidak lama lagi. (rtky/s)


Gaya Selebriti Di ERA Digital Muzik Awards 2016

Hadir dengan kelainan, ERA Digital Muzik Awards 2016 (ERADMA 2016) yang diadakan di MaTic KL memberikan pengalaman berbeza apabila hanya tampil bersiaran secara langsung melalui Facebook ERA.

Apa yang lenih menarik lagi, anugerah ini juga dalam masa yang sama turut menghargai hasil usaha keras pengguna laman sosial seperti Smule, Vine, Instagram, dan banyak lagi sekaligus memberi galakan dan juga semangat untuk generasi baru ini berkarya.

Malah acara tersebut dimeriahkan lagi dengan pengacara yang suka bergurau iaitu Nabil Ahmad. Jawabnya memang gelak sajalah masing masing. Malah malam anugerah tersebut juga dipenuhi dengan pelbagai ragam dan juga persembahan penuh bertenaga oleh barisan selebriti yang hadir.

Okay kami kongsikan beberapa gambar pemenang dan juga sesi karpet merah anugerah ini bersama dengan anda. Enjoice! ERA Digital Muzik Awards dibawakan khas oleh Digi Prepaid LIVE. Nikmati 8GB khas untuk strim video dan juga muzik.


Serina Chef Wan Dalam Proses Bercerai?

Mula terdengar desas desus mengenai keretakan rumah tangga pasangan ini pada tahun lalu lagi, Serina Redzuawan atau lebih dikenali dengan gelaran Serina Chef Wan menjelaskan bahawa dia sudah pun pergi ke mahkamah syariah.

“Ooo…hal tu (pergi mahkamah syariah). Ya. Masih dalam rundingan. Nanti dah tiba waktu saya umumkan. Belum tahu lagi. Doakan yang terbaik,” jelas Serina dalam menjawab soalan kepada Media Hiburan melalui Whatsapp.

Selain daripada itu, Serina dalam masa yang sama turut mengucapkan terima kasih kerana peminat sentiasa memberikannya sokongan dalam menghadapi hari mendatang. Kami pasti bila tiba masanya nanti, Serina akan menjelaskan situasi sebenar yang terjadi.

Serina telah berkahwin dengan Gavin Edward O’luanaigh atau nama Islamnya Salahudin Ghafar pada tahun 2010 dan dikurniakan dua orang cahaya mata iaitu Tristan Tareef dan Isabella Saffiya. (rtky/s)


Kuasa RINGS Sudah Mampu Hempaskan Kapal Terbang?

Masihkah anda ingat rangkaian filem Ring sebelum ini yang sungguh mengerikan malah ada yang tak boleh tidur bila tengok cerita seram tersebut? Kini untuk tahun 2017, RINGS kembali untuk membuatkan anda tak duduk diam.

Tengok trailer saja pun sudah buat kami naik bulu roma! Kepada anda yang memang minat gila filem seram ini, kami kongsikan apa yang anda akan dapat jika menonton RINGS kali ini.

Semuanya bermula apabila seorang wanita cuba menyelamatkan teman lelakinya yang telah menonton video yang disumpah tersebut dan tanpa disangka, wanita berkenaan merungkai cerita lebih mendalam terhadap video yang terkenal dengan sumpahan bahawa siapa yang menontonnya akan mati dalam masa 7 hari.

Jadi bagi yang sukakan cabaran filem seram, jangan lupa untuk serbu ke pawagam pada 9 Februari ini. Nah, kami kongsikan kepada anda beberapa trailer yang bakal buat anda kecut perut. Nak lagi seronok ajak kawan kawan yang pengecut tengok sekali!


Awie Mahu Tambah Cahaya Mata

Tahniah buat Awie dan pasangan yang baru sahaja selesai melangsungkan majlis resepsi perkahwinan mereka secara tertutup semalam di Tadom Hills Resorts baru baru ini. Kata Awie, buat ketika ini belum ada berita gembira untuk dikongsikan namun tidak menolak untuk menambah bilangan cahaya mata.

“Soal anak, saya masih lagi mencuba. Tetapi saya memang ingin anak untuk perkahwinan kali ini. Lagipun saya memang mahu anak ramai. Cuma umur saya sudah mencecah 49 tahun. Sekurang-kurangnya dikurniakan satu atau dua zuriat pun saya sudah bersyukur,” katanya kepada Utusan Online.

Jelas Awie lagi, dia berharap agar rumahtangga yang dibinanya kali ini mampu untuk mengembalikan kemeriahan berkeluarga selepas dua kali gagal dalam perkahwinan.

“Saya harap akan berkekalan hingga ke akhirnya dan saya juga sentiasa berdoa supaya Allah mengubah sikap buruk saya selama ini,” kongsinya lagi. Apa pun, semoga Awie dan keluarga akan terus dilimpahkan rezeki dan dipermudahkan segala urusan. (rtky/s)


"Malu Mahu Pegang Tangan Dia"

Baru sahaja bernikah pada awal Januari lalu, Mia Ahmad mengakui dirinya merasa kekok dengan hubungan suami isteri apabila berduaan di rumah, malah kadang-kadang terlupa dengan status halal yang dimilikinya. Bukan itu sahaja, nak berpegangan tangan di depan orang juga malu.

“Sampai sekarang saya masih tidak percaya saya sudah berkahwin dengannya. Itu yang kadang-kadang saya tersilap membahasakan dia adalah bakal suami dengan peminat di laman Instagram, sedangkan dia sudah menjadi suami saya”

“Paling lucu, bila keluar dengan dia di tempat umum saya masih takut-takut untuk pegang tangan dia, bahkan apabila masuk ke dalam rumah berdua juga perasaan takut itu tiba-tiba datang menerpa,” katanya kepada Kosmo Online.

Sebelum ini, Mia telah selamat bergelar isteri kepada Mohd Izham Tarmizi pada 13 Januari lalu dengan sekali lafaz. Manakala majlis resepsi perkahwinan mereka pula telah diadakan pada 15 Januari lalu, sementara sebuah lagi majlis di pihak lelaki bakal diadakan pada Mac nanti. (rkty/w)


Hanez Suraya Failkan Penceraian

Sebelum ini ada gosip mengatakan pasangan Hanez Suraya dan suami, Romie Razin bakal bercerai namun masih tiada pengesahan daripada pihak mereka. Terbaru, Hanez sah menfailkan penceraian di Mahkamah Rendah Syariah terhadap suaminya. Bagaimanapun, Hanez dikatakan tidak hadir ke mahkamah dan hanya diwakili peguamnya.

Memetik laporan Berita Harian Online, pergolakan rumah tangga pasangan ini mula bertebaran sejak beberapa bulan lalu, namun ianya seakan mula reda apabila mereka bercuti ke Jepun bagi menyelesaikan masalah mereka. Pada masa yang sama, Hanez ada menyatakan hasrat untuk kembali bergiat aktif berlakon walaupun dihalang suaminya.

Terdahulu, berita pasangan ini bakal bercerai mula tersebar apabila nama pelakon itu tersenarai dalam kes Mal yang terdapat di Mahkamah Rendah Syariah, Shah Alam. Perkara ini sekaligus memberi kejutan kepada peminat yang melihat keluarga mereka seakan bahagia lagi-lagi dengan kehadiran cahaya mata perempuan mereka, Putri Aleesya.

Pasangan itu berkahwin pada 25 Mac 2015 dan dikurniakan seorang anak perempuan, Puteri Aleesya yang berusia 13 bulan. Apapun buat Hanez dan suami, diharap mereka dapat menyelesaikan masalah mereka dengan baik. Doakan yang baik sahaja untuk mereka. (rkty/w)


"Siapalah Kami Ingin Menyekat Rezekinya"

Tegas dengan pendirian tidak mahu mendedahkan anak sulungnya, Yahaira Leanne sebelum ini kepada dunia hiburan telah menimbulkan spekulasi apabila beliau muncul dalam sebuah iklan. Bagaimanapun, Yusry Abdul Halim nampaknya seperti berubah fikiran dan berpendapat sebagai ibu bapa, mereka tidak mahu menyekat rezeki anak perempuan mereka itu.

“Benar, kami pernah berkata tidak mahu terlalu mendedahkan Yahaira pada perhatian umum. Tapi sebagai ibu bapa, siapalah kami untuk menyekat rezekinya. Jadi bila ada tawaran kami rasa bersesuaian, tidak salah untuk terima. Begitu juga dengan gambar Yahaira di Instagram kami.

“Ada yang mempertikaikan mengapa kami upload gambar Yahaira sedangkan kami kata tak mahu dedahkan dia. Maksud tidak mahu dedahkan itu, wujudkan akaun media sosial untuknya dan kongsi aktiviti hariannya. Tapi bila hari raya atau hari jadi dia, takkanlah kami nak upload gambar berdua, seolah-olah menidakkan pula kehadirannya,” katanya kepada Media Hiburan.

Untuk pengetahuan umum, pasangan bahagia ini kini juga sedang menantikan kehadiran cahaya mata kedua mereka selepas Lisa disahkan hamil. Berita gembira tersebut telah diumumkan sendiri oleh Lisa menerusi posting yang dimuat naik ke laman sosial. Apapun siapalah kita ingin menolak rezeki, asalkan pendedahan yang diberikan dipantau dengan baik. (rkty/w)


Izreen Azminda Buka Hati Untuk Berkahwin

Jika dulu hatinya sudah tertutup untuk menerima lelaki kerana terlalu kecewa dengan perkahwinan terdahulu, kini nampaknya Izreen Azminda sudah membuka hatinya kembali dan sudah bersedia untuk berumah tangga lagi. Namun Izreen tidak pernah menyalahkan perkahwinan sebelum ini.

“Memang sebelum ini saya pernah mengeluarkan kenyataan mengenai hati ini sudah tertutup untuk lelaki. Mungkin ketika itu saya tidak berfikir panjang dan tidak bersedia. Namun, sekarang saya akan terima lelaki yang sesuai, yang boleh menjaga saya dan anak. Selain itu dia perlu berkemampuan dari segi ekonomi dan paling penting saya juga suka dia”

“Kalau nak kahwin, saya kena cari yang betul-betul. Tapi bukanlah saya nak cakap perkahwinan sebelum ini adalah salah. Cuma jodoh saya dan bekas suami hanya sampai setakat itu saja,” katanya kepada Utusan Online mengenai hatinya yang kini sudah terbuka untuk berkahwin.

Bagaimanapun, Izreen juga menjelaskan bahawa kesediaannya untuk berkahwin lagi bukanlah kerana tertekan sering dikaitkan dengan cinta yang tidak berkesudahan dan cuba untuk menutup gosip cinta yang bertebaran. Malah jika berkahwin lagi, Izreen tidak mahu meletakkan harapan yang terlalu tinggi dan hanya berserah kepadaNya. (rkty/w)


Gambar Di Sekitar Resepsi Perkahwinan Awie Dan Isteri

Setelah selamat bernikah dengan pilihan hatinya, Datin Sharifah Ladyana Syed Shamsuddin pada awal Oktober tahun lalu di Thailand, Datuk Awie telah mengadakan sebuah majlis resepsi perkahwinan mereka secara tertutup semalam di Tadom Hills Resorts.

Majlis yang diadakan secara sederhana dan ringkas itu hanya dihadiri oleh keluarga kedua belah pihak dan rakan-rakan terdekat. Pasangan bahagia tersebut begitu kacak dan anggun mengenakan busana songket berwarna kuning yang bertemakan traditional Melayu.

Terdahulu, Awie telah melangsungkan majlis pernikahan bersama wanita berusia 29 tahun itu secara tertutup di Thailand kerana mendakwa dirinya berkuturunan Siam. Perkahwinan tersebut merupakan perkahwinan ketiga buat penyanyi rock itu selepas bercerai pada tahun lalu.

Bagaimanapun perkahwinan ketiga ini mungkin membawa tuah buat Awie kerana baru-baru ini beliau baru sahaja dikurniakan gelaran Datuk sempena ulang tahun keputeraan Sultan Pahang. Dengan ini kami kongsikan gambar di sekitar majlis resepsi perkahwinan mereka. Enjoice! (rkty/w)


Hanez Suraya, Romie Bakal Bercerai?

Melalui satu perkongsian gambar di forum CARI, nama pelakon Hanez Suraya didakwa tersenarai dalam kes Mal yang terdapat di Mahkamah Rendah Syariah, Shah Alam. Perkara ini sekaligus memberi kejutan kepada orang ramai kerana keluarga ini dilihat sentiasa ceria dengan kehadiran cahaya mata pertama mereka, Putri Aleesya.

Menurut laman web Mahkamah Syariah Wilayah Persekutuan, kes Mal merangkumi beberapa perkara dalam kekeluargaan Islam termasuklah tentang pembubaran keluarga.

Hanez dan suami, Romie sebelum ini telah selamat diijabkabul pada Mac 2015 dan pada Julai tahun yang sama, pelakon wanita ini juga enggan mengulas dakwaan bahawa rumah tangga mereka bermasalah kepada Harian Metro.

Namun sehingga kini, Hanez masih belum mengeluarkan kenyataan rasmi berkaitan perkara berkenaan. Apa pun, jika sudah bersedia pastinya Hanez akan berkongsi kisah sebenar yang melanda dirinya. Semoga semuanya baik baik belaka. (rtky/s)


Lelaki Teragung Juara AJL 31

Lagu Lelaki Teragung yang dinyanyikan oleh Dayang Nurfaizah ciptaan Natasyah dan penulis lirik Iman Imran telah dinobatkan sebagai Juara Lagu ke-31 dan berjaya membawa pulang hadiah wang tunai berjumlah RM50,000 berserta trofi.

Manakala Naib Juara jatuh kepada Hafiz dan Misha Omar yang membawa lagu berjudul Terimaku Seadanya hasil sentuhan sepenuhnya oleh Ajai. Hasil kemenangan tersebut berjaya melayakkannya mereka membawa pulang wang tunai berjumlah RM35,000 dan trofi.

Di tempat ketiga pula dimenangi oleh kumpulan Projector Band yang membawa lagu berjudul ‘Sudah Ku Tahu’ ciptaan sepenuhnya oleh Razif dan turut membawa pulang wang tunai berjumlah RM20,000 beserta trofi.

Dalam pada itu, bagai menepati ramalan apabila penyanyi Dayang Nurfaizah sekali lagi berjaya mempertahankan kategori vokal terbaik untuk 3 tahun berturut-turut menerusi lagu berjudul ‘Lelaki Teragung’ dan turut berjaya membawa pulang wang tunai berjumlah RM12,000 dan sebuah trofi.

Kategori persembahan terbaik pula jatuh kepada Khalifah dengan lagunya yang berjudul ‘Hang Pi Mana’. Kemenangan bagi kategori persembahan terbaik melayakkannya membawa pulang hadiah wang tunai berjumlah RM12,000 beserta trofi. (rtky/h)


"Saya Sepatutnya Dijemput Ke AJL 31"

Bukan lagi penaja utama bagi anugerah berprestij, Anugerah Juara Lagu (AJL 31), Datuk Seri Dr. Hasmiza Othman meluahkan rasa bengang terhadap pihak penganjur acara terbabit yang tidak menjemput beliau. Malah lebih mengecewakan, alasan yang diberikan, tiket telah habis.

“Sebagai bekas penaja, saya sepatutnya diberikan ruang untuk turut menghadiri ke AJL31 walaupun bukan sebagai penaja utama. Kehadiran saya juga merupakan salah satu bentuk sokongan kepada industri hiburan tanah air kita”

“Lagipun sebelum ini saya sudah banyak membantu merancakan semula industri dengan menaja pelbagai program hiburan,” katanya kepada Utusan Online berhubung dengan pihak penganjur yang tidak menjemput beliau ke Anugerah Juara Lagu (AJL 31).

Terkilan dengan tindakan penganjur acara itu, Datuk Vida menyifatkan ianya sebagai tindakan tidak profesional memandangkan beliau merupakan bekas penaja utama acara itu. Anugerah tersebut disiarkan secara langsung di Pusat Dagangan Dunia Putra (PWTC) malam ini. (rkty/w)


Gaya Selebriti Di Karpet Merah Anugerah Juara Lagu Ke 31

Malam ini, telah berlangsung majlis Anugerah Juara Lagu Ke 31 (AJL 31) yang diadakan dengan penuh meriah di Pusat Dagangan Dunia Putra (PWTC), Kuala Lumpur. Seperti tahun yang sebelumnya sebanyak 12 lagu terbaik sepanjang tahun 2016 telah terpilih untuk bersaing di peringkat akhir AJL 31.

BACA: Gaya Selebriti Di Karpet Merah Anugerah Juara Lagu Ke 29 (AJL 30)

Jika dilihat kepada senarai lagu yang bertanding, masing-masing sangat popular dan boleh dikatakan setiap lagu mempunyai kekuatan masing-masing. Anda rasa lagu mana yang bakal jadi juara?

Sementara itu, para selebriti tidak terkecuali mengenakan pakaian atau fesyen terbaik mereka untuk hadir ke kemuncak majlis anugerah ini. Kami kongsikan beberapa keping gambar barisan selebriti yang hadir pada majlis ini. Enjoice!


"Kalau Mahu Anak Lagi, Saya Mahu Beg Tangan Baru"

Masih tidak habis lagi dengan isu Zain Saidin inginkan cahaya mata kedua selepas ditolak Rozita Che Wan untuk hamil lagi. Bagaimanapun, hasrat Zain untuk menambah ahli keluarga mereka mungkin tercapai namun beliau perlu menunaikan pelbagai permintaan Che Ta seperti membelikan beg tangan, barulah beliau bersetuju untuk hamil lagi.

“Saya sudah tua untuk hamil lagi. Bagaimanapun, kalau ada rezeki, mengapa tidak. Malah bulan depan saya dan Zain serta Aaisyah Dhia Rana juga akan mengerjakan umrah. Saya berdoa agar hasrat kami untuk hamil lagi akan diperkenankan Tuhan”

“Kalau Zain mahu saya hamil lagi, dia kena bersedia dengan banyak permintaan saya seperti beg tangan baharu dan sebagainya,” jelasnya kepada Projek MMO mengenai hasrat Zain yang menginginkan cahaya mata kedua selepas Aaisyah Dhia Rana.

Sebelum ini, Zain ada menyatakan hasratnya untuk menimang bayi kedua, namun Che Ta enggan hamil lagi kerana faktor usianya yang semakin meningkat. Malah Zain juga berharap kunjungan mereka ke tanah suci Mekah tidak lama lagi dapat melembutkan hati isterinya untuk hamil lagi. (rkty/w)


Fattah Amin: Saya & Neelofa Tak Pernah Gaduh

Jika sebelum ini timbul khabar angin mengatakan bahawa Fattah Amin dan juga Neelofa bergaduh ketika dia dikaitkan dengan pelakon wanita lain, pelakon lelaki tersebut menyatakan bahawa sebenarnya perkara sedemikian tidak pernah terjadi.

“Saya dan dia (Neelofa) tidak pernah bergaduh, bahkan tidak pernah timbul isu pergaduhan di antara kami. Saya dan Neelofa okay, kami memang berkawan baik,” jelasnya kepada mStar Online.

Bagaimanapun Fattah enggan mengulas lanjut mengenai hubungan dan juga kontroversi yang melanda mereka sebelum ini. Tambah Fattah lagi, dia juga menyampaikan lagu kepada Neelofa baru baru ini dengan penuh perasaan.

“Sudah tentu saya berasa gembira kerana saya berpeluang untuk membuat persembahan secara langsung dan lagu itupun saya sampaikan ikhlas daripada hati saya. Bahkan, sajak yang saya buat itu pun sebenarnya saya sampaikan ikhlas daripada hati saya”

“Akhirnya, saya dapat meluahkan segala-galanya,” kata Fattah Amin lagi. Apa yang pasti, Fattah dilihat kembali memuatnaik gambar bersama di Instagram dan ternyata membuatkan peminat kembali menyimpan hasrat agar pasangan ini ditemukan jodoh satu hari nanti. (rtky/s)


Zul Ariffin Teringin Untuk Berumah Tangga

Walaupun enggan mendedahkan status hubungan cintanya bersama kekasih hati, namun Zul Ariffin menyatakan bahawa dirinya pada saat ini sudah bersedia untuk berumah tangga. Malah katanya lagi, jika sudah sampai waktunya untuk bernikah, beliau sama sekali tidak akan merahsiakannya dan berkongsikan berita gembira itu kepada semua.

“Memang saya ada terfikir soal itu malah ada juga membincangkan hal ini dengan ibu saya. Bagi saya perkara itu normal memandangkan saya juga sudah berumur 31 tahun. Melihat rakan-rakan pulang ke rumah disambut isteri dan anak, saya juga ingin merasai perkara yang sama”

“Cuma buat masa ini saya yakin dengan aturan Allah, pada waktu sekarang juga saya masih berusaha keras untuk mendapatkan kehidupan yang lebih stabil. Perlu faham sebagai lelaki tanggungjawab yang dipikul selepas kahwin itu berat,” katanya kepada Utusan Online.

Siapa yang tidak mahu berkahwin bukan dan pada usia Zul yang sudah memasuki 31 tahun, beliau mengharapkan perkahwinan akan memberikan ketenangan kepadanya selepas seharian penat bekerja di luar. Terdahulu, apabila ditanyakan mengenai hubungannya bersama Zahirah MacWilson, Zul seolah berat untuk menjawabnya. Harapnya baik-baik sahaja. (rkty/w)


"Saya Tak Mahu Bercinta, Terus Nikah"

Biarpun sudah ramai lelaki yang sering dikaitkan dengan dirinya namun sehingga kini hati Neelofa masih belum dimiliki sesiapa. Jadi berita baik buat semua kaum lelaki di luar sana, Neelofa ada mendedahkan beberapa ciri idaman jejaka yang boleh mencairkan hatinya. Malah katanya lagi, kalau boleh ingin mendirikan rumah tangga pada tahun ini juga.

“Kalau boleh saya mahu kahwin pada tahun ini atau paling tidak pun setahun dua lagi. Saya tak mahu bercinta sangat yang penting dapat terus bernikah. Lelaki yang saya mahukan sudah tentu lelaki yang baik. Maksud baik di sini adalah lelaki yang mempunyai empat sikap yang saya inginkan iaitu jujur, bertanggungjawab, menghargai dan hormat saya”

“Iyalah kalau dapat yang jujur tapi tak hormat orang tak hargai diri you dan tak bertanggujawab tak guna juga. Jadi, si dia perlu ada semua karakter ini,” katanya kepada portal Media Hiburan mengenai ciri-ciri lelaki idamannya untuk dijadikan bakal suami.

Terdahulu, Neelofa dikatakan sedang hangat bercinta dengan Fattah. Pada awalnya masing-masing menafikannya, tapi tiba-tiba kedengaran pula berita mereka berpisah kerana munculnya orang ketiga. Sehingga kini masih tidak diketahui status hubungan mereka, bak kata Neelofa complicated. Apapun semoga hajat Neelofa untuk mendirikan masjid pada tahun ini termakbul. (rkty/w)


Farid Kamil Akui Rumah Tangga Pernah Goyang

Jika masih ingat pada penghujung tahun lalu, rumah tangga pasangan, Farid Kamil dan Diana Danielle pernah dilanda masalah hingga hampir membawa kepada penceraian. Mengakui perkahwinan mereka pernah retak, Farid menganggap masalah yang melanda mereka sebagai sesuatu yang dapat mematangkan lagi hubungan suami isteri yang sudah terjalin lima tahun itu.

“Rumah tangga ini ibaratnya seperti cuaca tertentu. Ada kalanya panas dan kadang-kadang hujan lebat. Begitu juga perkahwinan saya dan isteri. Apa jua masalah yang berlaku memantangkan kami berdua dari segi pendekatan dan juga tindakan yang boleh diambil. Apa yang penting ialah sentiasa bermuhasabah diri dan kenal pasti masalah sebenar”

“Saya percaya sekiranya ada perkara melibatkan masalah dalam rumah tangga, cara terbaik ialah merujuk kepada pakar bertauliah dalam bidang berkaitan. Tanyalah sesiapa pun, tidak akan pernah cukup duit sampai bila-bila. Apa yang penting sebagai suami isteri harus pandai menggunakan rezeki yang ada,” katanya kepada Utusan Online berhubung perkara itu.

Bagaimanapun, Farid sama sekali menafikan isu kewangan menjadi punca pergaduhan diantara mereka memandangkan pasangan ini berkahwin pada usia yang masih muda. Terdahulu, Diana dikatakan hadir ke mahkamah syariah sekaligus menguatkan lagi dakwaan rumah tangga mereka yang goyang. Namun Diana akui tindakannya itu hanya didorong perasaan emosi. (rkty/w)


"Lebih Baik Tunjuk Dekat TV, Dapat Juga Bayaran"

Bakal beraksi dalam sebuah program realiti, The House bersama keluarga, Rozita Che Wan mengakui sebab utama beliau menerima tawaran terbabit adalah kerana bayarannya. Biarpun kejujurannnya terhadap perkara itu, Che Ta tidak mengambil kisah jika ada terdapat pihak yang mengatakan beliau sanggup menjaja kisah peribadi demi wang ringgit.

“Tiada siapa dalam dunia ini sanggup buat kerja secara percuma. Selain sesuai dengan jadual kami anak-beranak dan skripnya yang baik, soal bayaran juga jadi keutamaan. Bagi saya, lebih baik daripada kita tunjuk kehidupan peribadi di laman sosial, tetapi tak dapat bayaran”

“Orang nak kata apa pun saya tak kisah. Selama ini pun, apa saja yang kita buat, orang tetap mengata juga. Apa yang akan disaksikan nanti hanyalah 40 peratus daripada kehidupan kami sekeluarga. Sebanyak 60 peratus lagi masih saya simpan. jelasnya kepada Berita Harian Online.

Program The House musim ketiga itu akan disiarkan menerusi saluran Astro Ria dan Astro Ria HD pada setiap Rabu, jam 9.30 malam, mulai 25 Januari ini. Pasti ramai yang tidak sabar melihat kehidupan peribadi mewah Che Ta yang sebelum ini hanya dilihat di laman sosial. (rkty/w)


"Belum Bercinta Tapi Berkawan Rapat"

Tiada angin tiada ribut, tiba-tiba sahaja kedengaran Elizabeth Tan bakal mendirikan rumah tangga bersama seorang lelaki Melayu. Enggan spekulasi itu terus bertebaran, Elizabeth Tan menafikan perkara tersebut. Bagaimanapun, pada masa yang sama beliau mengakui sedang rapat dengan seorang ahli perniagaan berbangsa Melayu sejak beberapa bulan lalu.

“Memang benar saya berkawan dengan seseorang. Tetapi kalau nak kata kekasih status itu masih terlalu awal kerana kami baru saja berkenalan, sekitar November lalu. Bagaimanapun, saya tidak menafikan dialah lelaki paling rapat dalam hidup saya”

“Namun begitu, berita mengatakan kami mahu berkahwin dalam masa terdekat dan dakwaan kononnya saya mahu berhenti menyanyi selepas berkahwin adalah tidak benar. Jika ada jodoh dan ditakdirkan kami akan berkahwin, tiada sebarang pengumuman awal akan dibuat seperti artis lain,” katanya kepada Berita Harian Plus mengenai perkara itu.

Fasa hubungan mereka mungkin masih baru tatapi Elizabeth Tan turut mengakui dirinya pernah beberapa kali keluar bersama jejaka berkenaan. Manakala sikap kelakar jejaka itu merupakan antara faktor Elizabeth Tan terpikat dengannya. Sementara itu, beliau juga tidak menolak kemungkinan jika dirinya bakal berkahwin dengan ahli perniagaan itu. (rkty/w)


"Saya Tidak Mahu Bercinta Kosong, Bukan Terus Masuk Pinang"

Gara-gara memberikan kenyataan sedia dipinang lelaki yang menyukainya, Elfira Loy mengakui tertekan setelah dihujani pelbagai pertanyaan mengenainya. Bukan itu sahaja, malah kejadian itu turut menunjukkan beliau seolah-olah terdesak untuk berkahwin.

“Laporan itu memang mengejutkan bagi saya. Bayangkan saya dan mama dihujani macam-macam soalan tentang kononnya saya bersedia menerima pinangan daripada mana-mana lelaki. Pening kepala saya dan keluarga menangani isu ini sejak ia dilaporkan media minggu lalu. Mama saya bising sebab saya cakap benda-benda begitu kepada umum”

“Apa yang saya maksudkan sebenarnya adalah saya tak mahu bercinta kosong dan sehingga membuang masa tapi biarlah bertunang terus kalau sudah jumpa seseorang yang saya serasi. Mungkin bagi sesetengah orang ia adalah isu remeh dan perkara yang biasa tapi tidak bagi saya,” katanya kepada m Star Online mengenai perkara itu.

Dengan penjelasan ini, Elfira berharap tiada lagi pihak yang tersalah faham mengenai kenyataannya tempoh hari. Terdahulu, Elfira ada menyatakan bahawa kepada lelaki yang serius menyukainya boleh terus masuk meminangnya sahaja. Nampaknya memang ramai betul beratur untuk datang meminang sampai terus pening empunya badan. (rkty/w)


Walau Ditolak, Zain Saidin Terus Pujuk Che Ta Untuk Hamil Lagi

Walaupun sebelum ini Rozita Che Wan pernah menolak untuk menambah cahaya mata lagi biarpun suaminya, Zain Saidin ingin menimang cahaya mata kedua, namun Zain nampaknya masih belum berputus asa untuk memujuk isterinya itu. Dalam masa yang sama, Zain berharap kunjungannnya ke Mekah nanti akan memakbulkan keinginannya itu.

“Saya masih dalam proses memujuk ni, nanti kami akan ke Mekah menunaikan umrah pada penghujung Februari ini. Saya nak doa banyak-banyak agar dia berlembut hati untuk beri saya cahaya mata lagi,” jelasnya kepada m Star Online berhubung dengan perkara terbabit.

Sebelum ini Che Ta pernah memaklumkan bahawa dirinya masih belum bersedia untuk hamil, pun begitu suaminya ada meminta dirinya untuk hamil lagi. Menurutnya, pada usianya kini yang sudah mencecah 44 tahun, beliau ingin lebih memberikan fokus kepada perkembangan anak-anak.

Dalam perkembangan lain, Che Ta sekeluarga juga sedang hangat terlibat dalam sebuah program realiti yang memaparkan kisah kehidupan peribadi mereka sekeluarga termasuk melihat telatah comel anak perempuannya, Aaisyah Dhia Rana. Pelakon itu juga mengakui, faktor bayaran merupakan sebab utama beliau menerima tawaran tersebut. Pasti tinggi bayaran itu kan! (rkty/w)


Album Elyana Hadiah Buat Peminat

Sudah sekian lama rasanya, penyanyi dan juga pelakon Elyana tidak muncul di kaca televisyen mahupun di akhbar-akhbar tempatan setelah bergelar seorang isteri dan seorang ibu.

Bagaimanapun ketika bertemunya di majlis Anugerah Era Digital Music Awards, Elyandia memberitahu bakal muncul dengan sebuah album penuh tidak lama lagi. Jelasnya lagi, album tersebut merupakan hadiah buat peminatnya.

“Saya akan keluarkan album penuh sebanyak 10 buah lagu sebagai tanda untuk saya hadiahkan kepada peminat-peminat,” katanya yang masih lagi aktif menyanyi serta memenuhi undangan majlis korporat.

Tambahnya lagi, dia sebenarnya tidak berniat untuk menyanyi kembali tetapi apabila suatu hari terbaca komen di Youtube mengenai salah seorang peminatnya yang mahukan dia kembali membuatkannya ingin muncul semula di arena seni hiburan tanah air.

“Saya tidaklah berniat untuk menyanyi balik, tapi suatu hari saya terbuka Youtube tengok komen saya rasa sedih dan sebak apabila orang mencari saya, dan menyuruh saya menyanyi semula,” katanya kepada Rotikaya.

Kemunculannya semula dalam industri hiburan tidaklah mengehadkan dirinya untuk bersama keluarga kerana Elyana tetap memilih keluarga sebagai keutamaannya.

“Keluarga tak pernah mengganggu cuma saya yang mengehadkan diri saya, macam suami dan anak tak pernah meletakkan syarat untuk kerjaya saya. Tapi saya yang mengehadkan syarat kerana saya seorang yang menghargai momen dengan anak dan suami. Jadi saya kena pilih kerjaya atau keluarga. Prioriti sekarang keluarga tapi sudah rindu dengan kerja pula. Jadi pelan-pelan untuk membahagikan waktu,” katanya yang bakal melancarkan album pada pertengahan tahun ini. (rtky/s)


Emma Maembong Risau Berlakon Dengan Suami Orang

Berhati-hati dengan kejadian yang menimpa rakan selebriti yang lain apabila bergandingan dengan pelakon yang sudah berkahwin, Emma Maembong dalam masa yang sama turut cuba mengelakkan sebarang masalah.

“Saya tidak menafikan ketika menerima tawaran berlakon bersama Hisyam, saya bimbang bolehkah kami mendapatkan keserasian? Apatah lagi, Hisyam berstatus suami orang dan ia membuatkan saya berasa bimbang”

“Namun, selepas beberapa lama berada di lokasi penggambaran, saya berasa semakin selesa apatah lagi Rosmawati banyak membantu kami,” katanya yang pertama kali bergandingan dengan Hisyam menerusi drama bersiri Sayang Papa Saya Tak?

Tambah Emma, isteri Hisyam, Rosmawati Hanafi juga turut membantu dalam memberi idea untuk membuatkan sesuatu babak itu lebih menarik. (rtky/s)


Zul Ariffin Enggan Kongsi Kisah Peribadi Lagi

Jika sebelum ini Zul Ariffin tidak habis habis dihimpit mengenai kisah percintaan, pelakon lelaki itu baru baru ini menyatakan pendiriannya untuk tidak lagi mendedahkan perkara peribadi dan mahu lebih fokus kepada kerjaya.

“Maaf, saya tidak akan buka mulut soal peribadi. Bukan mengada-ngada atau mahu berahsia, tetapi bagi saya kisah peribadi hanya akan buat kerjaya saya jadi sukar. Saya kena menjaga pihak yang melantik saya sebagai duta”

“Cerita sebegini hanya akan membuatkan mereka berasa tidak selesa. Lagipun saya sudah letih apabila sering diajukan pertanyaan mengenai kisah peribadi sejak dua tahun lalu. Cukup-cukuplah saya dihimpit pelbagai kontroversi,” jelasnya kepada Harian Metro.

Sementara itu dalam masa yang sama, dia juga enggan memberi sebarang komen mengenai kisah percintaannya bersama Zahirah MacWilson yang sebelum ini dikatakan sudah berakhir. (rtky/s)


Lan Pet Pet Nafi Berita Palsu Dirinya Sudah Meninggal Dunia

Nampaknya kali ini, giliran Lan Pet Pet pula menjadi mangsa berita palsu mengenai kematiannya dan perkara itu dalam masa yang sama turut membuatkan ibunya risau. Namun pelakon dan pelawak itu tenang berhadapan dengan situasi tersebut.

“Saya tidak kisah sangat dengan berita seperti ini, tetapi tolonglah kasihani ibu saya yang sudah tua,” katanya kepada portal itu yang menafikan menyebarkan berita tersebut. Anda bayangkan bagaimana perasaan seorang ibu ketika itu, saya harap perkara seperti ini tidak berulang lagi”

“Ibu saya Asma Abdullah, 89, begitu terkejut dan sedih ketika dimaklumkan perkara itu dan terus menghubungi telefon bimbit saya, kemudian saya menjelaskan perkara sebenar, baharulah ibu lega,” kongsinya kepada Sinar Harian.

Berita palsu tersebut mula tersebar apabila sebuah laman sosial dengan nama yang sama dengan Sinar Harian berkongsikan perkara tersebut. Walaubagaimanapun, pihak Sinar Harian menafikan sekerasnya bahawa laman tersebut adalah milik mereka.

Apa pun, sebelum berkongsikan sebarang berita, lebih baik periksa dulu kesahihannya. Impak yang terkena pada individu yang menjadi mangsa mampu menyumbang kepada perkara yang lebih buruk. Eh, berbuih mulut cakap, nanti ramai juga buat. (rtky/s)


Nad Zainal Tertekan Berjauhan Dengan Anak

Sibuk dengan kerjaya setelah melahirkan cahaya mata pertama, Nad Zainal dalam masa yang sama mengakui bahawa dia tertekan apabila terpaksa berjauhan dengan Fahad Ibrahim malah turut menyatakan akan lebih memilih tawaran berlakon selepas ini.

“Fahad pun dah berusia tiga bulan dan saya pun rasa agak mencabar sebab dah mula bekerja. Baru-baru ini pun saya terpaksa tinggalkan anak dua hari berturut-turut. Perasaan bila tinggalkan anak tu buat saya rasa tertekan semasa berada di set lokasi penggambaran”

“Namun lama-kelamaan saya dah mula biasa. Suami saya pun ada juga nasihatkan agar saya bersabar,” katanya kepada Media Hiburan. Malah kerinduan tersebut juga dapat dirasai apabila Nad sering berkongsi gambar anaknya itu di laman Instagram.

Apa pun, semoga segala perjalanan kerjaya dan juga keluarga Nad Zainal berjalan dengan lancar dan dipermudahkan.


Amyra Rosli Tak Tertekan Ditanya Soal Zuriat

Tidak mudah menggelabah dengan pelbagai soalan, Amyra Rosli menjelaskan dia tidak dapat lari daripada soalan mengenai zuriat. Bagaimanapun pelakon wanita ini menyatakan tidak tertekan dengan pertanyaan sebegitu.

“Ketika bujang, orang asyik bertanya bila nak kahwin. Selepas berkahwin, ditanya pula bila nak dapat anak. Dalam soal ini ia berbalik kepada rezeki Allah. Tak pernah terdetik rasa nak marah atau tertekan”

“Bagi saya, ini adalah perkara biasa yang mana turut dilalui orang lain. Lambat atau cepat saya dan suami hanya berserah kepada Allah,” kongsi isteri Amar Baharin ini lagi kepada Harian Metro.

Tambah Amyra, kehidupan bergelar isteri membuatkan dirinya belajar perkara yang baru hampir setiap hari malah ibunya juga dalam masa yang sama turut membantu dan memberi semangat dalam menjalani kehidupan berkeluarga. (rtky/s)


Lindsay Lohan Sah Peluk Islam?

Khabar angin bahawa pelakon Hollywood ini sudah memeluk Islam sedang bertiup kencang ketika ini malah melalui tindakannya memadam keseluruhan gambar di Instagram dan juga menulis Alaikum salam di ruangan info di laman sosial itu, tidak mustahil Lindsay Lohan akan mengumumkan pendiriannya tidak lama lagi.

Malah sebelum ini Lindsay yang beragama Kristian juga mengaku mahu mengubah dirinya ke arah yang lebih baik dan ingin mendalami ilmu agama. Selain itu, Lohan juga pernah dilihat di Brooklyn, New York berjalan sambil memeluk al-Quran.

“Saya seorang yang sangat beragama dan terbuka untuk belajar. Rakyat Amerika mempunyai pandangan tersendiri mengenai al-Quran, sedangkan apa yang difikirkan itu tidak benar,” jelasnya satu ketika dahulu.

Malah dalam satu temubual bersama sebuah stesen TV di Turki, Lindsay Lohan juga mendedahkan bahawa dia berasa selamat berada di negara berkenaan berbanding di Amerika Syarikat di mana dia dikecam teruk gara gara bergambar sambil memegang Quran.

“Di Turki, anda bebas untuk menjadi seorang wanita dan ia adalah sesuatu yang sangat menakjubkan. Anda boleh buat apa yang anda mahukan dan anda akan tetap diterima. Berbanding di Amerika Syarikat, saya memegang Quran dan saya pula dikatakan sebagai syaitan,” kongsinya dalam temubual itu.

Malah selebriti ini juga dilihat seringkali memberi sokongan untuk memberi perlindungan kepada pelarian Syria selain pernah merasai sendiri pengalaman berada di kem perlindungan Syria ketika berada di Turki.

Walaupun potensi Lindsay Lohan mungkin sudah memeluk Islam ketika ini adalah tinggi namun buat sehingga ini, pelakon filem Mean Girls ini masih belum mengeluarkan kenyataan rasmi berkenaan perkara tersebut. (rtky/s)


Menang Super Spontan, Johan Sumbang Wang Kemenangan Kepada Rakyat Syria

Murni sungguh niat Johan apabila dia berhasrat untuk sebahagian wang kemenangannya dalam program Super Spontan Superstar 2016 (Oktober lalu) kepada mangsa perang Syria. Dalam program tersebut, Johan telah memenangi RM100,00.

“Buat masa ini, wang kemenangan berkenaan belum lagi saya terima, tetapi itulah niat saya jika ia diperoleh dalam masa terdekat,” katanya.

Selain itu Johan juga menjelaskan bahawa dia akan menggunakan saluran yang betul supaya sumbangan dihulurkan benar-benar sampai ke tangan pihak memerlukan. Malah pelawak dan penyampai radio ini juga mempunyai hasrat untuk membina masjid di kawasan yang memerlukan.

“Sejak dulu lagi saya membayangkan, alangkah bahagianya jika saya memiliki duit yang banyak kerana niat saya adalah untuk mencari keberkatan hidup. Begitupun, hanya orang yang kaya mampu membina sebuah masjid”

“Namun, saya tidak bermaksud orang miskin tak boleh beramal sama kerana walaupun sedikit sumbangan kita, ia tetap diterima Allah,” katanya kepada BH Online. Semoga niat Johan akan tercapai satu hari nanti. (rtky/s)


Fazura Kini Sedang Hangat Bercinta?

Setelah sekian lama hati tidak berteman, khabarnya pelakon dan penyanyi Fazura kini sedang dilamun cinta. Melalui ruangan Mary Jane di Utusan Malaysia, hati Fazura juga didakwa telah dimiliki seseorang beberapa bulan lalu.

“Si jelita Fazura sudah kembali bercinta. Sekarang ini khabarnya dalam hati dia sudah ada taman semula tau. Sebabnya, semenjak beberapa bulan lalu sudah menjadi ‘milik’ kepada seseorang. Milik tu, bukanlah erti kata sudah berkahwin ke apa. Tetapi hatinya sudah dimiliki lah,” ulas ruangan tersebut.

Bagaimanapun sehingga kini, identiti lelaki pilihan hati Fazura itu belum diketahui. Apa pun, jika benar seperti apa yang dikongsikan oleh ruangan tersebut, pastinya Fazura akan terbuka untuk berkongsi cerita.

Jika benar, berita gembira ini pastinya akan membuatkan peminat Fazura tidak sabar sabar untuk menantikan selebriti kesayangan mereka ini didandan cantik di hari perkahwinan. Jauh pulak berangan’kan? Apa pun, tunggu perkara tersebut disahkan oleh Fazura terlebih dahulu. (rtky/s)


Bila Vin Diesel & Donnie Yen Bergabung Dalam Satu Filem, Wow!

Bila kali pertama anda tonton filem xXx? Muncul di pawagam pada tahun 2002, ramai yang teruja dengan kehadiran filem aksi tersebut dan kini Vin Diesel kembali dalam francais yang sama melalui XXX: RETURN OF XANDER CAGE.

Tengok trailer saja memang banyak aksi yang tak terfikir dek akal namun perkara tersebutlah yang menjadi kekuatan dan kegemaran peminat filem ini. Lebih menarik lagi, kini Vin Diesel bergabung dengan Donnie Yen, memang huru hara jadinya.

Kami senaraikan beberapa aksi yang anda boleh nantikan dalam filem terbaru XXX: RETURN OF XANDER CAGE ini. Kami tengok trailer pun tak habis habis teruja tengok aksinya!

Biasanya anda tengok orang meluncur ombak pakai surfboard’kan? Buat pertama kalinya dalam filem xXx, selamba Vin Diesel redah ombak tinggi dengan motorcross.

Kalau dah namanya filem francais xXx, tak sah kalau tiada aksi yang mendebarkan. Aksi kejar mengejar dan juga pertarungan memang gempak habis!

Kekuatan Vin Diesel dalam filem ini bukanlah terletak pada karakter Xander semata mata namun dalam masa yang sama membuktikan usia bukan penghalang untuk berlakon dalam filem lasak penuh aksi.

Kali ini, kehadiran Donnie Yen sebagai rakan seperjuangan Vin Diesel memang layan betul lagi pulak Donnie memang lincah bertarung. Sidekick yang cemerlang macam Donnie memang buat filem lagi menarik

Aksi paling tak terfikir dek akal kami ialah bila Vin Diesel meluncur dalam hutan guna kayu ski. Kayu dan pokok bukan halangan buat pelakon ini, sampai kami ternganga tengok aksinya.

Cakap banyak pun tak guna, nah kami belanja trailer pendek filem XXX: RETURN OF XANDER CAGE. Bersedia untuk teruja dan kami pun dah tak sabar nak tengok filem ini!

Pra-tonton XXX: RETURN OF XANDER CAGE akan bermula pada 20 Januari 2017 ini.


Hazama Buat Persiapan Kahwin Seminggu

Perkahwinan Hazama dan isteri yang berlangsung pada Ahad lalu rupanya hanya mengambil masa hanya seminggu untuk membuat segala persiapan. Tarikh itu dipilih selepas meneliti ianya merupakan masa yang sesuai sebelum beliau kembali sibuk dengan kerjaya seninya.

“Saya buat persiapan pada minggu lepas kerana selepas mencari tarikh hanya pada minggu ini yang tiada kerja, minggu depan jadual saya penuh sehingga bulan Ramadan. Masa itu saya fikir jalan sahajalah, kalau jadi, jadilah kalau tidak jadi pun kita tangguh sahaja nikah itu dulu. Alhamdulillah, semuanya berjalan dengan lancar dan dipermudahkan”

“Saya rancang ingin nikah sahaja dan tiba-tiba ramai pula yang ingin menaja, semuanya kawan-kawan yang tidak sabar melihat kami berkahwin. Bukan saya tidak mahu jemput media untuk akad nikah, cuma saya tidak mahu perkara itu akan beri tekanan kepada saya ketika lafaz nikah,” katanya kepada m Star Online berhubung dengan perkara itu.

Majlis pernikahan yang dibuat secara tertutup itu hanya dihadiri keluarga dan rakan terdekat penyanyi itu sahaja. Malah jelasnya tiada jemputan media di majlis pernikahannya kerana beliau tidak ingin menambahkan tekanan ketika melakukan acara akad nikah.

Pada Ahad lalu, Hazama telah selamat bernikah dengan kekasih hatinya, Genervie Kam tepat jam 10.30 pagi di sebuah villa di Gombak. Pasangan itu telah bercinta selama hampir lima tahun dan lebih selesa memilih untuk melangsungkan perkahwinan ringkas sahaja. (rkty/w)


Sharnaaz Ahmad Dekatkan Diri Dengan Tuhan

Mengakui tidak dapat tidur lena menjelang hari perkahwinan yang akan berlangsung tidak lama lagi, Sharnaaz Ahmad dalam masa yang sama menjelaskan bahawa dia turut mendekatkan diri kepada Allah sebagai persediaan untuk kahwin.

“Saya akui saya rasa berdebar. Kadangkala saya rasa sukar untuk tidur dan melelapkan mata. Makin lama makin susah. Apa yang saya risaukan pun, saya sendiri kurang pasti. Selalunya, kalau saya tahu apakah punca yang membuatkan saya rasa resah, saya akan selesaikannya secepat mungkin,” kongsinya kepada Astro Gempak.

Selain itu, Sharnaaz juga sedar bahawa tanggungjawabnya selepas kahwin menjadi semakin besar dan perlu bekerja lebih kuat untuk isteri dan keluarga.

“Tidak hanya melakukan persiapan perkahwinan, saya juga mendekatkan diri kepada Allah sebagai persediaan untuk bergelar suami. Saya sendiri tidak menyangka saya akan berkahwin. Rasanya baru semalam saya masuk ke dalam industri ini,” katanya.

Sharnaaz dan Nabila bakal melangsungkan pernikahan pada 31 Mac ini. Keluarga Sharnaaz sebelum ini telah selesai merisik pada 18 Disember 2016. (rtky/s)


Janna Nick Tidak Mahu Berpakaian Seksi, Tolak Koleksi Pereka

Pernah dikatakan berlagak diva kerana menolak untuk memakai pakaian seorang pereka, Janna Nick tampil menjelaskan bahawa beliau hanya bersikap jujur untuk tidak memakai koleksi pereka itu kerana ianya terlalu seksi dan tidak bersesuaian dengan imejnya. Dalam kejadian itu, Janna turut didakwa menarik muka kerana tidak menyukai koleksi tersebut.

“Ya, benar, saya memang tidak mahu memakai baju-baju dia. Saya cakap jujur saja, baju yang dia sediakan adalah tidak sesuai. Baju yang kedua pula sejenis gaun, ianya sangat seksi tanpa tali, di paras peha sahaja. Bayangkan, itu bukan imej saya. Takkan saya nak merosakkan imej sendiri dengan berpakaian seksi hanya demi menjaga hati orang lain”

“Saya ada juga pakai salah satu baju dia walau pun gaun itu hanya dengan lengan pendek paras bahu. Apabila saya masuk bilik untuk mencuba baju ke-empat, dia terus balik bawa semua baju tanpa bercakap sepatah pun dengan saya. Saya tak akan ubah cara pemakaian semata-mata untuk memuaskan hati mana-mana pihak,” katanya kepada Utusan Online.

Terkilan dituduh menarik muka, Janna sebolehnya ingin bertemu dengan pereka tersebut bagi menyelesaikan perselisihan faham diantara mereka yang sedang tegang. Malah kejadian ini bukanlah kali pertama berlaku, sebelum ini Janna pernah dikatakan berlagak dan tidak mesra dengan orang sekaligus menguatkan lagi dakwaan pereka tersebut.

Apapun, mungkin hanya berlaku salah faham diantara mereka. Bagus juga jika Janna bersemuka dengan pereka itu, sekurang-kurangnya dapat meleraikan apa yang terbuku di hati. (rkty/w)


Fiza Elite Tuntut Adam AF Bayar Hutang Kad Kredit

Akibat namanya hampir disenarai hitam, Fiza Elite dalam satu kenyataan di Berita Harian terpaksa memohon agar bekas suaminya itu agar membuat pembayaran kad kredit serta menuntu bayaran edah dan mutaah seperti yang dipersetujui mereka.

Ketika berpisah, Adam bersetuju untuk memberikan nafkah edah RM1,500 selama tiga bulan, selain bayaran mutaah RM3,000 yang diberikannya secara sukarela. Pelbagai ayat manis yang dijanjikan, tetapi semuanya tinggal janji”

“Transaksi kad kredit itu dilakukan sepanjang kami hidup bersama. Saya mempunyai bukti bertulis termasuk perbualan kami di aplikasi WhatsApp selain penyata kad kredit. Hanya 6 kali Adam melunaskan pembayaran dan kali terakhir pada November tahun lalu,” jelas Fiza.

Berikutan tindakan Adam yang tidak melunaskan bayaran tersebut, nama Fiza hampir disenarai hitam dan ketika ini, kekasih baru pelakon ini pula yang membantu menyelesaikan hutang tertunggak.

“Saya pernah terbaca, percubaannya sebagai pengusaha sabun menjadi, tetapi kenapa begitu liat untuk membayar hutang? Adam sering memperlihatkan imej “alim” tetapi apa yang dilakukannya bertentangan”

“Selama menjadi isterinya, saya sering dituduh jahat dan cuba mengikis duitnya. Bukan mahu memburukkannya, tetapi ketika berkahwin dulu, Adam tidak mengeluarkan wang sesen pun,” kongsinya lagi.

Bagaimanapun, melalui luahan hati Fiza Elite ini, semoga semua perkara yang masih tertunggak mampu diselesaikan dengna cara baik dan mungkin juga Adam mempunyai jawapan sendiri terhadap apa yang terjadi. (rtky/s)


Nasha Aziz Nafi Tolak Jodoh, Syukur Dengan Apa Yang Dimiliki

Seringkali disoal mengenai jodoh, pelakon Nasha Aziz dalam masa yang sama menjelaskan bahawa dia kini selesa hidup bersendirian malah mengakui dalam masa yang sama dia turut keluar temu janji bersama lelaki.

“Saya sudah terbiasa dengan soalan mengenai jodoh. Kawan-kawan saya juga selalu bercakap, mereka sentiasa mendoakan saya supaya segera bertemu jodoh. Saya tidak marah pun, malah saya anggap perbuatan mereka itu comel”

“Cuma saya ingin tegaskan, biarpun sendirian, saya tetap bahagia. Tidak pernah langsung saya anggap hidup solo itu sebagai satu kekurangan. Kebahagiaan bukan terletak kepada pasangan. Bagi saya, kita perlu hargai apa yang Allah kurniakan kepada kita”

“Bukan bermakna saya menolak jodoh kerana terus terang saya ada juga keluar dating. Tetapi kebanyakan lelaki yang saya temui tidak serasi dan bertentangan dengan apa yang saya cari,” katanya kepada BH Plus.

Selesa dengan kehidupan solonya ketika ini, pastinya peminat juga dalam masa yang sama turut mendoakan agar pelakon jelita ini akan bertemu jodoh. Apa yang penting, Nasha tahu merencana kehidupan sendiri. (rtky/s)


"Kenapa Perlu Cemburu, Malah Saya Sendiri Yang Cadangkan"

Selepas pengakuan beraninya terhadap hubungan cinta yang terjalin bersama bekas suami Elly Mazlein, Faye Kusairi memberitahu, beliau sedikit pun tidak rasa cemburu melihat Azmi melawat bekas isteri dan juga anak. Malah, beliau sendiri mencadangkan Azmi berbuat demikian.

“Kenapa saya perlu cemburu. Saya sokong keputusannya itu. Malah sebelum ini sayalah yang mencadangkan kepada dia. Tapi saya tidak hebahkan kepada orang lain, lagi pun orang sudah membenci saya, kita kata apa, orang tidak akan percaya,” jelasnya kepada Projek MMO berhubung dengan pertemuan Azmi dengan anaknya.

Hal ini berikutan tindakan Azmi yang datang bertemu dengan anak perempuannya, Putri Sara Sefhia buat pertama kali selepas selesai kes mahkamah berhubung dengan penceraiannya bersama Elly. Selain itu, Faye turut memaklumkan bahawa dirinya kini sedang sibuk berbincang mengenai perancangan majlis perkahwinannya yang akan diadakan tidak lama lagi.

Sementara itu menurut Faye lagi, majlis perkahwinan tetap akan diteruskan walaupun ramai pihak yang mengecam hubungan mereka dan berkemungkinan majlis pernikahan bakal diadakan selepas perayaan Aidilfitri depan. Apapun buang yang keruh ambil yang jernih. Semoga segala perancangan pasangan ini berjalan dengan lancar. (rkty/w)


Gambar Di Sekitar Resepsi Perkahwinan Mia Ahmad, Izham Tarmizi

Setelah selamat diijabkabulkan, semalam Mia Ahmad dan suami, Izham Tarmizi telah melangsungkan majlis resepsi perkahwinan mereka dengan meriahnya di Taiping Golf and Country Club, Perak. Majlis itu turut dihadiri lebih 2000 tertamu yang turut sama meraikan pasangan ini.

Dalam majlis yang cukup indah itu, Mia kelihatan begitu anggun sekali memakai busana songket warna merah jambu sedondon dengan pasangannya. Resepsi itu bertambah cantik dengan dekorasi pelamin yang berkonsepkan traditional Melayu yang berwarna putih dan emas.

Terdahulu, pasangan ini telah selamat dinikahkan dengan mas kahwin sebanyak RM2,000, tujuh dulang hantaran dari pihak pengantin lelaki berbalas sembilan dulang berserta wang hantaran. Dengan ini kami kongsikan beberapa gambar di sekitar majlis resepsi perkahwinan mereka. Enjoice! (rkty/w)


Hazama, Genervie Kam Selamat Diijabkabul

Tahniah diucapkan kepada Hazama yang telah selamat bernikah dengan kekasih hatinya, Genervie Kam tepat jam 10.30 pagi tadi di sebuah villa di Gombak hari ini. Tidak heboh memperkatakan mengenai majlis pernikahannya, pasangan ini telah selamat diijabkabulkan dalam satu majlis tertutup yang hanya dihadiri oleh keluarga dan teman terdekat sahaja.

“Ini adalah permintaan saya dan keluarga kedua-dua belah pihak pun bersetuju dengan melakukan apa yang wajib saja. Cukuplah sekadar majlis ringkas untuk meraikan saya dan isteri. Penyatuan ini cukup memberikan kebahagiaan bermakna walaupun tanpa kenduri besar-besaran,” katanya kepada Berita Harian Online mengenai perkara tersebut.

Pasangan yang bercinta selama hampir lima tahun itu lebih selesa memilih untuk melangsungkan perkahwinan dengan melakukan perkara yang wajib sahaja tanpa mengadakan majlis yang gah seperti selebriti lain. Pada majlis itu juga, Genervie telah menerima mas kahwin sebanyak RM300.

Apapun lain orang lain caranya, yang penting masing-masing sah disisi agama. Tahniah sekali lagi diucapkan kepada Hazama dan isteri, semoga perkahwinan ini akan kekal selamanya. (rkty/w)


Mia Ahmad Sah Menjadi Isteri Izham Tarmizi

Tahniah diucapkan kepada Mia Ahmad yang selamat bergelar isteri kepada Mohd Izham Tarmizi kira-kira jam 10.18 pagi tadi dengan sekali lafaz. Dalam majlis akad nikah itu, Mia telah dinikahkan oleh jurunikah Ustaz Abdul Rashid Azidin dan turut bersaksikan bapanya sendiri, Ahmad Baderi.

Dalam majlis yang cukup indah itu, Mia menerima mas kahwin sebanyak RM2,000 manakala tujuh dulang hantaran daripada pihak pengantin lelaki berbalas sembilan dulang berserta wang hantaran. Bagaimanapun wang hantaran tidak didedahkan oleh pasangan ini.

Majlis yang dihadiri 200 tetamu itu terdiri daripada ahli keluarga, rakan terdekat serta saudara-mara pasangan. Pasangan ini akan mengadakan majlis resepsi di Taiping Golf & Country Club Perak esok. Manakala majlis menyambut tetamu pula akan diadakan di Terengganu pada Mac ini.

Dengan ini kami kongsikan beberapa gambar di sekitar majlis akad nikah Mia dan suami yang berlangsung sebentar tadi. Enjoice! (rkty/w)


Fattah Amin Nafi Bakal Bertunang Dengan Neelofa

Tiada angin tiada ribut, tiba-tiba sahaja gosip Fattah Amin bakal mengikat tali pertunangan bersama Neelofa bertebebaran. Menurut laporan Harian Metro, Fattah tampil menafikan dakwaan berkenaan dan menjelaskan bahawa tiada sebarang majlis pertunangan akan diadakan.

“Tiada majlis pertunangan atau sebarang berita yang hendak saya umumkan. Bagaimana cerita seperti ini boleh timbul sedangkan saya tidak pernah memberi apa-apa kenyataan mengenai hubungan saya dengan Neelofa. Apa yang saya boleh katakan kepada semua, doakanlah yang baik-baik untuk saya. Insya-Allah jika ada, saya akan umumkan kepada semua”

“Kami masih berkawan seperti biasa dan tiada masalah untuk bekerjasama. Bagaimanakah jalan ceritanya saya masih belum boleh beritahu lagi kerana ia masih dalam proses perbincangan,” katanya kepada Harian Metro mengenai perkara tersebut.

Dalam masa yang sama, Fattah juga belum bersedia untuk terbuka bercerita mengenai status hubungannya bersama pengacara itu. Bagaimanapun jelasnya, mereka berdua masih menjalinkan hubungan sebagai sahabat. Malah tidak lama lagi juga, mereka bakal bergandingan di dalam sebuah drama. Bak kata Neelofa sebelum ini, hubungan mereka kan complicated. (rkty/w)


Siti Saleha Rancang Nikah Selepas Hari Raya Aidilfitri Depan

Selepas selamat bertunang pada November tahun lalu, Siti Saleha dan bakal suami merancang bakal bernikah selepas Hari Raya Aidilfitri depan. Enggan mengikat tali pertunangan terlalu lama, Saleha tidak mahu meletakkan tekanan yang keterlaluan di dalam membuat persiapan perkahwinan bagi mengelakkan perkara yang boleh menjejaskan hubungannya.

“Insya-Allah saya akan berkahwin pada tahun ini iaitu selepas raya Aidilfitri tapi belum ada tarikh yang tepat lagi buat masa ini. Sebenarnya saya tidak mahu terlalu merancang dan setakat ini belum beli apa-apa lagi. Tema untuk majlis pun saya belum ada, masih mencari-cari. Cuma akan ada beberapa majlis yang kami akan adakan”

“Saya sentiasa positif dan tidak terlalu malayan perkara yang menjejaskan pertunangan. Bergaduh itu biasalah, semua hubungan ada pasang surutnya. Apa yang saya boleh katakan, saya rasa baik-baik sahaja pada ketika ini. Tidak mahu meletakkan tekanan terhadap persiapan perkahwinan itu,” jelasnya kepada m Star Online mengenai perkara itu.

Bagaimanapun, Saleha masih belum meletakkan sebarang tarikh khusus untuk majlis perkahwinannya nanti dan katanya lagi, perkara tersebut masih dalam perbincangan. Kalau perkahwinan melibatkan selebriti pasti saja soal tajaan timbul, begitu juga Saleha yang juga ada menerima beberapa tawaran untuk menaja perkahwinannya. (rkty/w)


Sport Planet Buat Gila, Potongan Harga Hingga 70%

Jika anda mahu berjimat di awal tahun ini, ayuh serbu jualan besar besaran Sport Planet yang akan berlangsung di Endah Parade Sri Petaling pada 13 hingga 27 Januari, bermula jam 11 pagi hingga 9 malam.

Ha, cakap banyak pun tak guna, kami nak kongsikan dengan anda apa yang anda boleh dapatkan di sana nanti. Sport Planet bukan main main sebab mereka kasi potongan harga sehingga 70% tau!

Sebab apa kami kata di Sport Planet adalah lubuk pasukan badminton? Sebabnya mereka ada banyak pilihan barangan badminton selain turut menawarkan diskaun yang berbaloi. Bagi yang nak beli raket baru atau pun bulu tangkis untuk latihan, ha apa lagi, jom serbu di sini.

Siapa kata Sport Planet hanya jual barangan lelaki sahaja? Sebenarnya barangan sukan wanita pun ada. Tips untuk dapatkan size pilihan anda? Kena datang awal dan fokus dengan apa yang anda nak beli.

Ramai yang tertanya status barangan di sini. Memang original ya dan ramai juga berpuas hati. Sebab tu setiap kali Sport Planet buat jualan, memang ramai yang serbu.

Setiap kali ada jualan off season oleh Sport Planet, penuh orang serbu. Sebab apa? Sebab harga di sini memang berpatutan dan ada diskaun sehingga 70%!

Antara kelebihan harga yang murah ialah dapat menjimatkan kos dan sebab itulah anda boleh bawa pasukan badminton, futsal atau pun bola sepak untuk sama-sama dapatkan barangan baru. Malah nak buat hadiah pertandingan pun boleh tau.

Siapa yang pernah pergi jualan besar besaran oleh Sport Planet, memang ramai yang lambat keluar sebab rambang mata tengok barang yang ada. Nah, kami kongsikan screenshot gambar di bawah ini supaya anda tak lupa nak serbu lokasi jualan kali ini.

Kami kongsikan juga kepada anda beberapa lagi barangan yang anda boleh dapatkan di sana nanti. Enjoice!


"Kalau Serius Mahu Saya, Terus Masuk Meminang Saja"

Siapa yang tidak mahu berkahwin bukan, tetapi kerana kekangan masa yang terlalu sibuk bekerja Elfira Loy mengakui dirinya tiada masa untuk bercinta. Tidak mahu terus pening kepala memikirkannya, Elfira memberitahu, kepada lelaki di luar sana yang mempunyai hasrat untuk memperisterikannya, boleh terus masuk meminang sahaja.

“Saya sentiasa bersedia untuk ke fasa seterusnya tetapi sehingga kini belum ada lelaki yang sesuai dan benar-benar serius untuk ke arah itu. Pada saya kalau lelaki itu betul-betul serius inginkan saya, mereka boleh terus masuk meminang kerana saya bukan seorang yang suka bercinta”

“Ramai orang cakap saya terlalu kerja kuat untuk kejar duit hingga tidak mahu bercinta. Tapi cinta tidak akan datang pun kalau saya duduk sahaja di rumah, lebih baik saya bekerja,” katanya kepada m Star Online kepada mana-mana jejaka yang teringin memperisterikannya.

Penerima Anugerah Ikon Muda ini sebelum ini juga pernah menyatakan bahawa beliau sukar menemui jejaka yang sesuai untuk dijadikan teman lelaki kerana kehidupannya yang privasi sejak kecil. Malah kehidupan sehariannya juga banyak dihabiskan bersama keluarga berbanding orang lain yang bersosial di luar rumah bersama rakan-rakan. (rkty/w)


Rumah Tangga Aeril Zafrel, Wawa Zainal Hampir Musnah

Gara-gara peminat fanatik tampil mengaku dirinya kekasih Wawa Zainal, rumah tangganya bersama Aeril Zafrel dikatakan hampir musnah. Kejadian itu bermula apabila lelaki itu menghantar mesej secara peribadi kepada Aeril sehingga menyebabkan pasangan itu bergaduh besar.

“Ada peminat hantar mesej kepada Aeril secara peribadi dan mengaku kekasih saya sehingga ia menyebabkan kami bergaduh besar kerana lelaki itu. Saya kenal dia sebagai peminat, namun saya tidak menyangka dia bertindak melampau dan bertujuan merosakkan rumah tangga kami”

“Perkara itu juga membuatkan saya diserang oleh kekasih lelaki itu yang menuduh saya pula merampas kekasihnya. Saya kenal suami saya bagaimana orangnya dan perasaan cemburu atau merajuk itu sudah tiada lagi dalam fasa sekarang,” katanya kepada m Star Online.

Kontroversi rumah tangga pasangan ini bukanlah perkara baru, sebelum ini juga ada gosip mengatakan hubungan mereka sedang bergolak kerana sikap cemburu buta Wawa. Namun menurut Wawa, mereka kini lebih memahami dan membina kepercayaan antara satu sama lain.

Apapun dalam rumah tangga apa yang penting adalah komunikasi diantara satu sama lain. Sebagai selebriti memang ada saja yang busuk hati melihat kebahagiaan orang lain. Bergaduh itu perkara biasa, biasalah lagikan lidah tergigit inikan pula hubungan suami isteri. (rkty/w)


"Tiada Pertunangan, Tiada Wang Hantaran, Akad Nikah Saja"

Berkali-kali memaklumkan dirinya bakal berkahwin, pada tahun ini Nora Danish sekali lagi berharap dapat bernikah dengan kekasih hatinya, Nedim Nazri. Bagaimanapun buat perkahwinan kali kedua ini, Nora sebolehnya enggan melangsungkannya secara besaran, tiada majlis pertunangan mahupun wang hantaran dan cukup sekadar akad nikah.

“Insya-Allah kami merancang berkahwin pada tahun ini. Cuma, saya tidak mahu memaklumkan tarikhnya kerana bimbang tak jadi nanti. Siapa yang tidak mahu berkahwin. Sudah sendiri sudah bertahun-tahun mengatakan ingin berkahwin. Kalau semuanya dipermudahkan, saya hanya mahu majlis akad nikah yang diadakan di rumah secara kecil-kecilan”

“Kalau boleh, kali ini saya tidak mahu bertunang pun, wang hantaran juga takkan ada. Cukup buat yang wajib, iaitu nikah saja,” jelasnya kepada Berita Harian Online mengenai hasratnya untuk tidak melangsungkan majlis perkahwinan besar-besaran untuk kali kedua.

Menyedari ramai yang menggesa dirinya untuk berkahwin, namun Nora masih berteka-teki dengan tarikh perkahwinannya dan sering mengatakan masih didalam perancangan. Sebelum ini, Nora juga pernah menyatakan dirinya akan berkahwin dalam masa yang terdekat, tetapi sehingga kini nampaknya pasangan ini masih tidak mengumumkan apa-apa. (rkty/w)


"Ada Bincang Tapi Belum Tetapkan Tarikh Perkahwinan"

Khabarnya hubungan cinta diantara Izara Aishah dan anak tiri Datuk Siti Nurhaliza, Adib Khalid bakal berakhir ke jinjang pelamin pada tahun ini. Gosip ini bukanlah pertama kali terjadi dan sekali lagi Izara menafikan gosip berkenaan, mahupun tarikh khusus mengenainya.

“Belum ada sebarang tarikh ditetapkan kerana keluarga kami belum berjumpa. Namun, saya dan Adib ada bercakap dan merancang mengenai perkara ini. Sebenarnya berita ini bukanlah baru, saya akui sedikit rimas tetapi sebagai selebriti saya perlu jelaskan perkara sebenar”

“Apabila sudah sampai masanya nanti saya pasti akan memaklumkan berita baik ini kepada semua tetapi buat masa sekarang belum ada kata putus daripada pihak kami,” katanya kepada Harian Metro mengenai soal perkahwinan yang sering diajukan kepadanya.

Sudah menjalinkan hubungan cinta selama empat tahun bersama jejaka itu, Izara sama sekali tidak terkejut dengan gosip yang tersebar kerana di awal perkenalan juga mereka sering diajukan soalan yang sama sehingga masing-masing sudah rimas. Tidak mengapalah, jika ada jodoh tidak akan ke mana, yang pasti doa yang baik-baik sahajalah untuk mereka. (rkty/w)


"Saya Selesa Berkawan Denga Sari Yanti"

Bermula dengan beberapa gambar mesra yang dimuat naik ke laman sosial, ramai peminat menyangka Jep Sepahtu sedang hangat bercinta dengan Sari Yanti. Bagaimanapun, bagi Jep buat masa ini, hubungan ‘persahabatan’ tersebut tidak pasti berada pada tahap yang bagaimana, namun beliau akui selesa berkawan dengan pelakon jelita tersebut.

“Apabila saya berkawan dengannya, semua pihak tidak kira di sebelah dia atau saya mendoakan yang baik-baik dalam perhubungan ini. Saya hanya mampu mengaminkan doa masing-masing. Tetapi apabila ditanya mengenai status perhubungan kami, sukar untuk saya menjawabnya”

“Apa yang penting, saya selesa berkawan dengannya. Dalam hal ini, saya tidak tahu untuk meletakkan nilai persahabatan kami pada tahap yang mana,” katanya kepada Berita Harian Online mengenai hubungan persahabatan ‘teman tapi mesra’ diantara mereka yang terjalin.

Pun begitu, Jep enggan kisah persahabatan mereka diperbesarkan oleh semua pihak kerana hubungan yang terjalin juga masih baru, malah masing-masing juga jarang berhubung atas komitmen kerja yang sibuk. Selain itu, Jep akui dirinya juga tidak tahu bagaimana untuk menilai hubungan itu kerana masing-masing tidak pernah mengisytiharkan apa-apa.

Tapi bak kata orang kalau dah jodoh tidak ke mana. Lagi pula persahabatan diantara Jep dan Sari Yanti memang disokong penuh oleh peminat kedua selebriti itu. Ramai juga yang cakap mereka ini sepadan bersama, sama-samalah doakan yang terbaik buat mereka. (rkty/w)


"Jangan Cari Pasal, Dia Tak Boleh Berlakon Adegan Panas"

Bakal melangsungkan perkahwinan tidak lama lagi, Sharnaaz Ahmad sudah diberi amaran untuk tidak berlakon adegan panas bersama wanita lain oleh bakal isterinya, Noor Nabila. Bagi Nabila, sebagai seorang suami pasti Sharnaaz mengetahui batas-batasnya ketika berlakon.

“Jangan cari pasal, saya tidak benarkan kalau dia berlakon dalam babak-babak panas seperti dalam filem Hollywood tu. Tapi di Malaysia sekarang ramai sudah pelakon wanita bertudung dan tidak perlu babak panas untuk menimbulkan rasa romantik”

“Banyak sahaja drama yang mendapat perhatian tanpa melakukan adegan seperti itu. Pada saya dia sendiri sudah tahu batas-batas yang perlu dijaga olehnya selepas berkahwin nanti,” katanya kepada m Star Online berhubung dengan perkara terbabit.

Selain itu, Sharnaaz turut memaklumkan sehingga kini beliau telah menerima 90 peratus tajaan pada majlis di sebelah pihak lelaki yang akan diadakan di Pulau Pinang nanti. Bagaimanapun, pasangan itu memilih untuk melangsungkan majlis perkahiwnan yang sederhana sahaja.

Apapun buat Sharnaaz dan Nabila, semoga segala perancangan berjalan lancar serta dipermudahkan. Pasti ramai tidak sabar melihat pasangan ini naik ke jinjang pelamin bukan. (rkty/w)


Nora Danish Bakal Keluar Lagu Sulung

Terkenal dengan bidang lakonan yang diceburinya lebih sedekad lalu, kini Nora Danish ingin mencuba nasib untuk menjadi penyanyi pula. Pernah juga sekali sekali melihat Nora berjenaka di laman Instagram bernyanyi bersama rakan artis namun kali ini nampaknya lagu Ini Lagi Boom, kolaborasinya bersama penyanyi rap, Waris ternyata menjadi realiti.

Lagu berkenaan sekaligus mendapat kerjasama daripada dua syarikat muzik tempatan, KRU dan Mixology Music yang pasti akan mempamerkan kelainan kerana menampilkan seorang pelakon yang tidak pernah menyanyi. Namun bagi Ketua Pegawai Eksekutif KRU Music, Datuk Norman Abdul Halim, ini merupakan suatu dimensi baru buat kerjaya seni mereka.

Sementara itu, DJ Fuzz selaku peneraju Mixology Music berkata, lagu yang dihasilkan oleh beliau, Waris dan Aziquebeats itu bakal menepati cita rasa penggemar muzik tempatan yang mendengarnya. Apapun bagi peminat Nora khususnya pasti tidak sabar ingin mendengar penyanyi kesayangan mereka menyanyi, pasti sedap suara Nora ni. (rkty/w)


Perang Duta OPPO R9s Lee Min Hoo Dan Fattah Amin

OPPO Malaysia baru sahaja melancarkan telefon pintar yang terbaru iaitu OPPO R9s dengan harga RM1,798 dan anda boleh PRE-ORDER OPPO R9s ini di www.oppostore.com.my/starmeetup selain berpeluang untuk mendapatkan hadiah misteri dari OPPO Malaysia.

Best’kan? Jadi kalau korang nak tau apa hadiah menarik tu, boleh PRE ORDER dari tarikh 5 Januari hingga 13 Januari 2017. Dan yang paling best korang berpeluang untuk berjumpa dengan Fattah Amin di Plaza Low Yat pada 14h Januari 2017, jam 3 petang. Jadi jangan lepaskan peluang korang bergambar dengan Fattah Amin, okay?

Kedua-dua duta OPPO R9s ini, kebelakangan ini sangat popular di media sosial. Nak lagi gambar mereka berdua berpakaian Pilot diviralkan baru-baru ini, tambah lagi cair gadis gadis tengok.

Tapi persamaan mereka berdua ni, mereka menggunakan OPPO R9s untuk mengambil gambar, patutlah cantik je gambar, rupanya pakai OPPO R9s, dengan 16MP kamera hadapan dan belakang, bukan itu sahaja OPPO R9s mempunyai Dual PDAF dan f/1.7 aperture, ia dapat menyerap lebih banyak cahaya dan memberikan gambar yang lebih jelas dan cantik.

Nah kami share sikit gambar yang di ambil dengan OPPO R9s ini, OPPO R9s ini mempunyai fungsi kamera yang baru iaitu ‘Expert Mode’. ‘Expert Mode’ ini korang tak perlu susah susah nak bawa kamera yang profesional tu, dengan OPPO R9s, anda boleh dapatkan gambar yang dah macam Pro!

Selain dari itu, OPPO R9s juga mempunyai fungsi “Double Exposure”, di mana dalam satu foto, korang boleh dapatkan 2 aksi yang berbeza, nak tau macam mana, nah kami tunjuk gambar seperti di bawah ini.

Kualiti kamera hadapan OPPO R9s ini, memang tidak boleh dinafikan mampu memberikan pengalaman yang berbeza untuk mereka yang suka ambil gambar. Bagi Lee Min Hoo dan juga Fattah Amin yang memegang status selebriti, pastinya kualiti dan ciri telefon pintar perlu yang terbaik, kerana itu mereka di lantik menjadi Duta OPPO R9s.

Untung betul bagi peminat setia mereka, sudahlah dapat kamera pintar penuh kualiti, kemudian dapat pula bergambar dengan selebriti kesayangan mereka yang kini sememangnya menjadi perhatian peminat setiap kali berada di luar sana.

Eh, tunggu apa lagi, jom like Facebook OPPO Malaysia supaya tak ketinggalan untuk dapatkan update terkini!


Gambar Di Sekitar Majlis Ulangtahun Kelahiran Datuk Siti Nurhaliza

Biarpun hari jadi sebenar jatuh pada 11 Januari ini, namun penyanyi kesayangan negara, Siti Nurhaliza telah diraikan dalam satu majlis yang cukup meriah sekali semalam bersempena sambutan ulangtahun kelahirannya yang ke-38 di The View, G Tower Hotel, Kuala Lumpur.

Dalam majlis itu, Siti telah hadir bersama suami tersayang Datuk Khalid Mohamad Jiwa yang lengkap berpakaian sedondon warna hitam bersama isterinya itu. Untuk pengetahuan, majlis hari jadi tersebut telah dirancang oleh anak-anak tiri beliau, Adib Khalid dan Asyraf Khalid.

Turut sama memeriahkan majlis ulangtahun kelahiran penyanyi tersohor negara itu termasuklah, keluarga serta teman rapat pasangan terbabit. Selain itu rakan artis juga dilihat hadir meraikannya seperti Aaron Aziz, Fasha Sandha, Izara Aishah, KilaFairy, Nazim Othman, Johan Raja Lawak dan isteri, Elizabeth Tan, Farahdhiya dan ramai lagi.

Apapun selamat hari jadi diucapkan kepada Siti dan semoga tahun ini memberikan seribu keberkatan, dimurahkan rezeki serta dipanjangkan umur. Dengan ini kami kongsikan beberapa gambar di sekitar majlis ulangtahun kelahiran Siti. Enjoice! (rkty/w)


Sharnaaz Ahmad, Noor Nabila Bakal Nikah

Setelah sekian lama berteka-teki, akhirnya pelakon Sharnaaz Ahmad telah mengumumkan akan mengakhiri zaman bujangnya pada tarikh 31 Mac ini bersama gadis pilihannya iaitu Noor Nabila yang juga merupakan kakak kepada selebriti terkenal, Neelofa.

Sebelum ini, Sharnaaz Ahmad telah pun merisik Noor Nabila pada tanggal 18 Disember lalu.

“Kami akan mendirikan rumah tangga pada tarikh keramat 31 Mac ini untuk majlis akad nikah yang akan diadakan di majlis kediaman pihak perempuan. Seterusnya majlis resepsi pada 2 April di Kuala Lumpur dan majlis resepsi di Pulau Pinang pada 16 April 2016,” katanya di sidang media yang diadakan di Club House Duta Tropica sebentar tadi.

Sharnaaz dan Nabila saling mengenali sejak hampir 2 tahun yang lalu dan membuat keputusan untuk terus berkahwin.

“Kami utamakan apa yang wajib terlebih dahulu, bapa Nabila turut menasihatkan untuk tidak melengah-lengahkan perkara yang baik,” katanya kepada Rotikaya.

Difahamkan majlis resepsi di Pulau Pinang akan ditaja beberapa pihak. (rtky/h)


Wajah Siti Nurhaliza Diguna Pelaris Iklan Produk Seks Tanpa Kebenaran

Masih tidak mempunyai zuriat walaupun telah mendirikan rumah tangga lebih daripada 10 tahun, ada pihak cuba mengambil kesempatan itu untuk menggunakan wajah Siti Nurhaliza dan suami pada satu produk ubat perangsang seks bagi melariskan perniagaan mereka.

Menurut laporan Kosmo Online, iklan produk terbabit telah disebarkan melalui medium laman sosial Instagram berserta dengan pautan kepada satu artikel berkaitan dengan masalah mati pucuk dalam rumah tangga penyanyi tersebut yang juga berbaur fitnah dan memalukan.

Terkilan dengan tindakan pihak tidak bertanggungjawab itu, Siti turut menegaskan akan mengambil tindakan undang-undang terhadap individu terbabit yang turut mendakwa dirinya menggunakan produk berkenaan. Malah produk yang menggunakan wajah Siti dan suami juga dipasarkan tanpa meminta kebenaran mereka yang ingin mengaut keuntungan secara mudah.

Apapun buat Siti dan suami, semoga tabah menghadapi satu lagi ujian berat menjadi anak seni. Memang ramai manusia pada zaman ini yang sewenangnya mengambil kesempatan atas nama orang lain untuk mencapai kepuasan sendiri. Diharap individu tidak bertanggungjawab itu akan mendapat balasan yang setimpal dengan kegiatan haram yang dilakukan. (rkty/w)


Amar Baharin, Amyra Rosli Tidak Fikir Lagi Soal Zuriat

Biarpun masih berada di fasa bulan madu, pasangan Amar Baharin dan Amyra Rosli sudah berdepan dengan soalan zuriat yang sering diajukan bagi mereka yang tidak sabar melihat pasangan ini menimang cahaya mata. Tidak terburu-buru mahupun merancang, Amar akui masih terlalu awal untuk membincangkan tentang perkara ini dan lebih baik menyerahkan kepada rezeki.

“Sebenarnya masih terlalu awal untuk memperkatakan perkara ini. Tidak adil juga untuk menilai kami sebagai pasangan suami isteri yang masih hijau dalam rumah tangga. Apa yang mampu dilakukan adalah doa yang baik-baik daripada semua. Sebab perkara ini membabitkan rezeki”

“Sekarang ini pun rezeki yang mendatang membabitkan kami sudah melimpah ruah. Kami bersyukur kerana apa yang diharapkan selama ini menjadi kenyataan,” jelasnya kepada Utusan Online mengenai persoalan zuriat yang sering diajukan kepada mereka.

Pasangan ini yang baru sahaja mendirikan rumah tangga pada awal November tahun lalu memang menjadi perhatian ramai. Malah boleh dikatakan setiap perkembangan mereka selepas berkahwin juga sering menjadi tatapan peminat kerana hubungan romantis yang dipamerkan. Apapun, rezeki itu kerja Yang Maha Esa, sebagai manusia kita hanya mampu merancang. (rkty/w)


Sharifah Sakinah Bakal Timang Bayi Perempuan

Hamil buat kali kedua selepas mengalami keguguran tahun lalu membuatkan pasangan, Sharifah Sakinah dan suami begitu teruja menantikan kelahiran anak pertama mereka. Lebih menggembirakan lagi apabila pasangan ini bakal menimang bayi perempuan seperti diimpikan.

“Alhamdulillah, saya bersyukur kerana mendapat rezeki hamil lagi. Keguguran tahun lalu tidak memberi apa-apa tekanan. Saya anggap pada ketika itu, tak ada rezeki. Saya lalui kehidupan seperti biasa. Cuma tak sangka, sekembalinya daripada mengerjakan umrah pada Februari tahun lalu, saya dan kakak, Sharifah Shahirah sama-sama hamil”

“Suami saya bukan kepalang seronok kerana memang nak anak perempuan. Apatah lagi, dia tidak ada beradik perempuan. “Bakal anak saya ini akan menjadi cucu pertama untuk keluarga suami. Sebelah saya pula, ini cucu yang ke-17,” katanya kepada Berita Harian Online mengenai jantina anak pertama mereka yang bakal lahir tidak lama lagi.

Bakal melahirkan bayi sulung pada Mei depan, Sakinah memberitahu, dirinya tidak mengalami begitu banyak masalah ketika dalam proses kehamilan. Pun begitu, Sakinah akui terdapat masalah hormon yang cukup ketara hingga menyebabkan kulit mukanya bermasalah. Buat Sakinah, semoga kesihatan beliau terjaga dan dapat melahirkan bayi dengan selamat. (rkty/w)


Gambar Di Sekitar Majlis Akikah Anak Shiera & Ijoy

Semalam telah berlangsung dengan meriahnya majlis akikah dan cukur jambul bagi bayi bongsu pasangan Sharifah Shahirah dan Ijoy, Adeena. Majlis yang cukup indah itu telah diadakan di Club House Sunway Montana bersama sekumpulan marhaban yang turut melengkapi majlis tersebut.

Dalam majlis tersebut juga, Shiera dan Ijoy lengkap berpakaian serba putih dan turut sama memeriahkan majlis adalah tiga anak mereka yang lain. Selain itu juga kelihatan, adik kepada Shiera, Sharifah Sakinah yang hadir bersama suami yang juga kini sedang hamil buat kali kedua selepas mengalami keguguran pada tahun lepas.

Dalam pada masa yang sama, beberapa rakan artis turut sama datang menyaksikan majlis yang cukup sederhana itu. Antaranya, Nad Zainal bersama suami dan anaknya, Zul Yahya sekeluarga, Nabil Ahmad sekeluarga dan ramai lagi. Dengan ini kami kongsikan beberapa gambar di sekitar majlis akikah dan cukur jambul Adeena semalam. Enjoice! (rkty/w)


Temui Pengganti, Along Cham Bakal Kahwin Lagi?

Melalui perkongsian di Instagram pelakon dan juga pelawak ini, terdapat satu gambar yang memberi banyak maksud lebih lebih lagi dengan hashtag rusuk kiri, seperti memberi bayangan bahawa Along Cham sudah bertemu pengganti di hati.

Peka dengan perkara tersebut, rata rata peminat yang mengikutinya hanya mampu mendoakan yang terbaik buat Along yang kini turut bergelar penyampai radio. Sebelum ini, dunia hiburan tanah air dikejutkan dengan kisah penceraian Along dengan isterinya, Zila Seeron.

Lebih merobek hatinya apabila bekas isterinya itu juga turut ditangkap khalwat namun Along enggan memanjangkan cerita selain tidak mahu memberikan sebarang komen terhadap tindakan Zila yang memohon maaf dalam satu program bual bicara tidak lama dulu.

Jika Along sudah bersedia untuk membina rumahtangga baru, pastinya perkara tersebut adalah satu berita baik. Semoga segala persiapan dan juga perancangan ke arah perkara tersebut dipermudahkan. (rtky/s)


Ayda Jebat Tabah Hadapi Dugaan Keluarga Pecah Belah

Hadir daripada keluarga yang berpecah belah, jelas sekali Ayda Jebat tidak menjadikan perkara tersebut sebagai halangan untuk berjaya dalam kerjaya. Mengakui terkesan dengan perkara tersebut ketika usianya masih kecil, Ayda Jebat tahu apa yang perlu diberi fokus.

“Saya tidak pernah malu dengan latar belakang keluarga bercerai dan masa silam saya yang lain. Perceraian keluarga bukan pemusnah segala-galanya. Apa yang penting cara yang terbaik untuk melakar masa depan”

“Orang luar dengan mudah menilai kita itu atas nasib yang menimpa. Tapi kita yang mengalaminya itu pasti lebih terasa kerana kita yang melaluinya sendiri. Jadi tidak perlu hendak terlalu memikirkan tentang perkara tersebut. Jangan juga terlalu lama memendam perasaan dan menyesali apa yang telah berlaku”

“Cepat-cepatlah bangkit dan menjadi manusia yang boleh membanggakan semua. Itu lebih baik daripada selama-lamanya berterusan berada di takuk lama,” kongsinya kepada Utusan Online.

Bagaimanapun menurut Ayda Jebat lagi, keluarganya yang pernah berpecah belah satu ketika dulu kini sudah pun berdamai selain dapat menerima kenyataan tentang apa yang terjadi. (rtky/s)


Fasha Sandha Akui Anak Jadi Kekuatan Untuk Teruskan Hidup

Pelakon Fasha Sandha, yang sudah bergelar ibu tunggal selama hampir setahun sebulan telah memberitahu bahawa menjadi seorang ibu tunggal tidaklah seperti yang difikirkan sesetengah pihak, malah dia juga bahagia kerana anak-anak merupakan kekuatan untuk dirinya terus berkarya.

“Sebenarnya tidak seperti apa yang orang fikirkan, sama sahaja mungkin sebab anak menjadi kekuatan. Bila anak berada di depan mata kita berasa kuat. Lagipun dulu saya memang seorang gadis yang independent, saya ini juga seorang wanita besi yang kuat dan yang tidak kisah tentang apa-apa dugaan”

“Jadi saya anggap itu sebagai satu warna yang mewarnai hidup kita. Sebab kalau kita macam murung, sedih kita senang ditindas, jadi kita perlu kuat untuk lawan balik emosi,” katanya kepada Rotikaya.

Fasha turut memberitahu bahawa dia tidak sempat untuk memikirkan perasaan sedih atau seumpamanya itu kerana terlalu sibuk dengan kerjayanya serta anak-anak yang semakin membesar.

“Tidak ada rasa down, kerana anak-anak di depan mata. Tidak ada ruang atau tak sempat pun nak bersedih kerana kerja pun banyak. It’s good to be busy,” jelas Fasha lagi yang sememangnya selalu memuatnaik gambar di Instagram bersama anak anak.

Tambahnya, dia kini masih belum masanya untuk memikirkan untuk mencari pasangan kerana fokusnya kini kepada anak-anak dan kerjayanya terlebih dahulu. (rtky/h)


Awie Sahkan Dikurnia Gelaran Datuk

Tahniah kepada penyanyi rock legenda, Awie kerana telah dianugerahkan Darjah Indera Mahkota Pahang (DIMP) yang membawa gelaran Datuk sempena ulang tahun keputeraan Sultan Pahang, Sultan Ahmad Shah, yang ke-86 bagi tahun 2017.

“Alhamdulillah. Hanya lafaz kesyukuran yang dapat saya ungkapkan ketika ini. Pada masa sama, tiada apa yang berubah, saya masih Awie yang sama dan mencari rezeki di atas pentas sebagai anak seni. Penghargaan yang diberikan ini bagaimanapun tentunya diharap dapat membuka lebaran lebih indah untuk tahun baharu memandangkan saya melalui pelbagai cabaran pada 2016”

“Bukan saja berperanan sebagai penyeri kepada keluarga, saya menganggap rezeki ini datang dengan berkat kehadiran isteri saya. Doakan yang baik-baik saja buat saya sekeluarga,” kongsinya kepada BH Online.

Sebelum ini Awie pernah menggemparkan industri tanah air dengan mengakui bahawa dirinya adalah berasal daripada salasilah keturunan raja Siam. Bagaimanapun penyanyi lelaki ini enggan mengulas lanjut mengenai perkara berkenaan. (rtky/s)


Emma Maembong Masuk Hospital, Alami Jangkitan Virus

Tidak menyangka sakit perut yang dialaminya semalam menyebabkan Emma Maembong terpaksa dikejarkan ke hospital. Walaupun pada awalnya enggan mendapatkan rawatan kerana menganggap ianya sakit perut biasa, namun setelah mendapatkan rawatan Emma didapati mengalami jangkitan virus yang menyebabkan kesihatannya terganggu sejak pagi tadi.

“Buat masa ini, Emma masih tidur selepas diberikan ubat. Doktor memang memintanya supaya tidak diganggu. Sekarang kesakitannya sudah berkurangan, cuma tidak boleh ada pelawat. Kalau tengok keadaannya malam tadi, memang membimbangkan walaupun sebenarnya Emma tidak mahu dimasukkan ke hospital kerana komitmen kerja hari ini”

“Namun, dalam keadaan begini kesihatannya perlu menjadi keutamaan dan kami berterima kasih kerana pihak berkaitan pun memahami situasi ini. Kami minta maaf kerana menyebabkan komitmen kerja tergendala. Saya sendiri tidak dimaklumkan berapa lama Emma akan ditahan di hospital,” jelas pengurusnya, Nana Rosham kepada Berita Harian Online.

Terdahulu, menerusi akaun Instagram, Nana juga sempat berkongsikan berita itu kepada peminat mengenai kesihatan Emma yang sakit. Sekeping gambar juga dimuat naik menunjukkan Emma sedang terlantar kepenatan di katil hospital terbabit. Mungkin Emma sebenarnya terlalu penat bekerja, apapun, semoga Emma akan cepat sembuh dan serta perbanyakkan rehat. (rkty/w)


Mia Ahmad Tolak Tajaan Besar Untuk Perkahwinan

Bakal menghampiri hari bahagia pada 31 Januari ini, Mia Ahmad pada ketika ini amat sibuk membuat persiapan perkahwinannya bersama penjaga gol JDT, Mohd Izham Tarmizi Roslan. Bila saha selebriti ingin melangsungkan perkahwinan pasti soal tajaan ditanya, namun bagi Mia, dirinya lebih selesa menggunakan duitnya sendiri kerana perasaanya lebih puas.

“Saya sudah bercuti dari sebarang aktiviti seni dan sekarang sibuk dengan persiapan terakhir untuk majlis pernikahan minggu depan. Perasaan sudah tentu risau dan berdebar juga, nasib baik persiapan majlis saya dibantu oleh keluarga dan perunding perkahwinan”

“Saya terima tajaan untuk baju dan pelamin serta beberapa perkara kecil sahaja, selebihnya saya pakai duit sendiri. Kalau boleh perkahwinan mengikut cita rasa saya dan saya sendiri lebih selesa dan puas jika menggunakan duit sendiri untuk majlis ini,” katanya kepada m Star Online.

Semakin berdebar menantikan hari bahagianya, Mia mengakui sebagai tunangan orang ada beberapa dugaan terpaksa diharunginya sebelum bergelar suri hati seseorang. Bagaimanapun dugaan itu bukanlah masalah besar. Pasangan ini bakal diijabkabulkan dalam sebuah majlis akad nikah yang berlangsung di Villa Sentosa, Taiping Perak pada pagi Jumaat. (rkty/w)


Siti Sarah Syukur Anaknya Yang Hilang Ditemui Semula

Ibu bapa mana yang tidak cemas apabila anak tersayang hilang, lebih lebih lagi di tempat yang sesak seperti di kompleks membeli belah. Menjadikan situasi yang dialami sendiri sebagai pengajaran, Siti Sarah berkongsi peristiwa tersebut di laman Instagram.

Menurut Siti Sarah, kejadian anak perempuanya, Zakira Talita itu hilang dari sekelilingnya berlaku dengan sangat pantas. Tidak mahu perkara yang sama bermula lagi, penyanyi ini bertegas mahu menggunakan harness demi keselamatan.

“Salah ibu ya saya akui, patutnya ibu ikat anak ibu. Biarlah apa orang nak cakap. Nak kata ikat kucing ke, ikat …… ke, janji anak ibu tak hilang. Bila saya tanya Talita cakap – “Talita ikut org baik”. Walaupun sebelum ni puas saya ingatkan anak anak supaya jangan ikut orang yang tidak dikenali, tapi mereka hanyalah anak kecil”

“Siapalah saya untuk beri peringatan, tapi bermula dari kes inilah saya akan mengikat anak saya tanpa saya peduli apa orang nak kata. Janji anak anak saya selamat,” luahnya di Instagram.

Apa pun, syukur kerana anak pasangan selebriti ini selamat dijumpai semula sekali gus memberi pengajaran kepada semua ibu bapa agar lebih prihatin dengan tingkah laku anak anak ketika berada di tempat awam. (rtky/s)


Diana Amir, Suami Selamat Timang Cahaya Kedua

Tahniah kami ucapkan kepada Diana Amir kerana telah selamat menyambut kehadiran cahaya mata kedua dalam rumahtangga yang dibinanya bersama suaminya Mohd Habibbullah. Perkara tersebut dikongsikan oleh Diana di Istagram.

Bayi perempuan itu selamat dilahirkan pada 4 Januari, jam 5.55 pagi dengan berat 3.19 kilogram. Apa yang pasti, kegembiraan menyambut ahli keluarga baru itu juga turut diraikan oleh peminat dan pengikut Diana di laman sosial tersebut.

“Taknak cerita sakit bersalin macam mana, yang penting baby sihat dan Alhamdulillah dengan rezeki yang Allah berikan ini! Husband and I am very happy and grateful! Babykhawlah tolong jaga adik ya hahaha. I love you both,” luah Diana.

Diana dan suami telah selamat mendirikan rumahtangga pada Oktober 2013 dan menyambut kehadiran cahaya mata pertama, Khaulah Al Azwar pada Mac 2015. Semoga kehadiran dua puteri dalam keluarga Diana Amir akan menyerikan lagi kehidupan pasangan bahagia ini. (rtky/s)


Pakaian Stacy Dikecam, Akim Ahmad Padam Gambar

Niat Akim Ahmad memuatnaik gambar bersama isteri tercinta, Stacy Anam hanyalah untuk berkongsi kegembiraan meluangkan masa bersama keluarga, namun tindakannya itu bagaimanapun mendapat punca perbalahan pula.

“Saya tidak menyangka pula gambar untuk mengucapkan tahun baharu dan penghargaan kepada peminat menjadi tempat bergaduh. Tujuan utama ia dimuat naik kerana saya ingin menyambut 2017 dengan tangan terbuka dan aura positif”

“Malah, saya juga jarang memuat naik gambar bersama keluarga, namun begini pula jadinya. Peminat bertelingkah mengenai baju yang dipakai Stacy kerana menampakkan bentuk tubuh. Sebenarnya baju itu selesa digayakan oleh ibu yang sarat mengandung sepertinya,” jelas penyanyi tersebut kepada BH Online.

Tambah Akim lagi, berikutan perkara itu mengundang rasa tidak senang hati dan perbalahan, dia telah pun memadam gambar tersebut demi kebaikan bersama. (rtky/s)


Shah Jaszle Selamat Timang Anak Kedua

Kehadiran tahun baru 2017 nampaknya turut membawa sinar baru buat pelakon Shah Jaszle kerana telah seamat menimang cahaya mata kedua bersama pada 2 Januari lepas. Perkara tersebut dikongsikannya bersama peminat melalui muatnaik gambar di Instagram.

Isteri pelakon tersebut, Hanis Husna selamat melahirkan bayi lelaki itu pada jam 4.19 petang dengan berat 3.3 kilogram. Sebelum ini, pasangan ini telah dikurniakan cahaya mata pertama, Alana Jasmeen.

Sebelum ini, dia pernah menyatakatan tentang kehadiran cahaya mata baru itu di laman sosial dan apa yang pasti, peminat turut berkongsi rasa gembira dan juga mengucapkan tahniah kepada Shah Jaszle dan isterinya.

Pasangan manis suami isteri ini mendirikan rumah tangga pada 1 Mei 2015. Semoga dengan kehadiran cahaya mata baru ini bakal memeriahkan lagi keluarga kecil Shah Jaszle dan menceriakan suasana. (rtky/s)


Diana Danielle Nafi Dirinya Mengandung Anak Ketiga

Gara gara memuantnaik gambar yang kelihatan seperti mengandung dan ditambah pula dengan kapsyen yang semacam memberi bayangan tentang kehadiran orang baru, ada segelintir peminat dan juga pengikutnya di Instagram percaya bahawa Diana Danielle kini mengandung anak ketiga.

“Itu gambar untuk drama TV3, Raisha,” tulisnya ringkas melalui aplikasi WhatsApp dalam jawapan kepada Utusan Online. Nampaknya peminat betul betul mengambil berat tentang selebriti kesayangan mereka ini.

Baru-baru ini, kehidupan rumah tangga Diana dan juga Farid turut menjadi perhatian apabila pelakon wanita itu sendiri telah pergi ke mahkamah syariah. Bagaimanapun Farid menjelaskan bahawa kini hubungan mereka semakin baik selain menyatakan bahawa apa yang terjadi mejadikan mereka lebih memahami antara satu sama lain.

Farid Kami dan Diana Danielle telah mendirikan rumah tangga pada 3 November 2012 dan telah dikurniakan dua cahaya mata iaitu Muhammad, 3 tahun dan Nur Aurora yang berusia setahun. Apa pun, semoga keluarga ini akan terus kekal bahagia hingga ke Jannah. (rtky/s)